Moskva: Tursko angažovanje u Siriji može pogoršati situaciju\nBeta 7. septembra 2016. 16:50\nRusko ministarstvo spoljnih poslova izrazilo je danas zabrinutost zbog napredovanja turskih trupa u Siriji, upozorivši na potencijalne implikacije po tamošnji mirovni proces.\nU saopštenju se izražava „duboka zabrinutost“ zbog operacija Turske u Siriji koje su počele pre dve nedelje. Moskva je podvukla da te operacije nisu odobrili ni Savet bezbednosti UN ni sirijska vlada.\nTurske akcije „mogu dodatno zakomplikovati vojnu i političku situaciju u Siriji koja je ionako strašna“ i ugroziti medjunarodne napore za postizanje mirovnog dogovora, dodaje se u saopštenju, objavljenom nekoliko meseci pošto su Moskva i Ankara postigle dogovor da obnove odnose zategnute zbog obaranja ruskog borbenog aviona u misiji nedelko od tursko-sirijske granice.\nTurski predsednik Redžep Tajip Erdogan prethodno je danas nagovestio da bi Turska mogla učestvovati u budućim operacijama za oslobadjanje sirijskog grada Rake od snaga Islamske države.\nErdogan je novinarima, na povratku sa samita G 20 iz Kine u Tursku, rekao da je to pitanje pokrenuo američki predsednik Barak Obama tokom susreta u Kini. „Obama želi da učinimo nešto zajedno u vezi Rake. Rekli smo da što se nas tiče to neće biti problem“, rekao je Erdogan , preneli su danas turski mediji.\nErdogan je dodao da je moguć sastanak turskih i američkih vojnih zvaničnika o toj temi.\nTurske snage ušle su u Siriju prošlog meseca kao podrška naporima sirijskih pobunjenika da proteraju Islamsku državu sa granice a sukobile su se i sa snagama sirijskih Kurda.


source.ba | Kovačević: Saobraćaj je postao opasno okruženje. Ostajem pri tome da se u slučaju "Dženana Memića" radi o saobraćajnoj nesreći\n"Slučaj 'Dobrovoljačka' je monstruozna laž koja se pokušava plasirati iz Beograda i Banja Luke u Sarajevo"\nMeđutim, Kovačević je nakon toga osumnjičen da je “u svojstvu vještaka išao na konsultacije u cilju prilagođavanja svog nalaza i mišljenja”, što, navodi tužilac Ćazim Hasanspahić, “dovodi u sumnju objektivno sačinjavanje i postupanje vještaka u ovom predmetu”.\nIako nije želio govoriti o detaljima, Kovačević je kazao da "doslovno - kategorički - ostaje od mojih svih, kako pismenih, tako i usmenih objašnjenja na Sudu, da se ovdje radi o saobraćajnoj nesreći".\nKada su u pitanju opasnosti u saobraćaju, Kovačević je upozorio na zabrinjavajuću statistiku.\n"Do danas, od broja svih traumatskih smrti na svijetu negdje između 36 i 37 posto odnosi se na cestovni saobraćaj. U odnosu na utapanja, klizišta, željeznički saobraćaj, cestovni, od oružja, čak četiri puta više strada u cestovnom saobraćaju. Dakle, mi imamo situaciju da cestovni saobraćaj mora da ima poseban fokus", navodi Kovačević.\nTagovi: intervjuŠeval KovačevićSud BiHDženan Memićsaobraćaj


Vučić od Dačića preuzeo dužnost premijera Srbije\nPredajom izveštaja o radu svoje vlade, Ivica Dačić je zvanično Aleksandru Vučiću predao funkciju predsednika vlade. Vučić je, tom prilikom ocenio da je Dačić uspešno i ozbiljno vodio vladu. „Veliki broj članova vlade je bio posvećen i odan ciljevima koji je vlada pred sebe postavila i to je jedan od razloga što saradnju i nastavljamo, jer želimo najbolje za Srbiju“, rekao je Vučić\nDačić se osvrnuo na svoj mandat, koji je trajao nešto kraće od dve godine, ocenivši da je zadovoljan učinkom, naročito na polju spoljne politike. „Mi smo otvorili pregovore o članstvu Srbije u EU, pokrenuli smo sa mrtve tačke pregovrački proces vezan za Kosovo. Možda je najveći rezultata svega toga što smo uradili to što je na brz i dinamičan način promenjena međunarodna pozicija Srbije i slika o Srbiji u svetu“, izjavio je Dačić.\nNovi premijer Vučić, rekao je da su pred Dačićem, kao ministrom spoljnih poslova sada veliki i teški zadaci i obaveze. „Mi se našalimo kada kažemo, ali on će biti domaćin i Džonu Keriju i Sergeju Lavrovu“, dodao je Vučić.\nDačić Vučiću predaje Grifona\nGovoreći o narednim potezima vlade, Vučić je najavio novo radno vreme u javnom sektoru, kao i donošenje uredbe o korišćenju službenih vozila. Vučić je rekao i da nakon odluke o vozilima, koja bi trebalo da bude doneta na sednici vlade u četvrtak, 1. maja, očekuje i prve proteste zaspolenih u administraciji.\nDačić, koji je u novoj vladi šef diplomatije, rekao je da je na to mesto došao na predlog Aleksandra Vučića, kao i svi kadrovi iz njegove Socijalističke partije Srbije.\nDačić je Vučiću, pored izveštaja o radu vlade, poklonio i repliku Grifona, mitološkog bića iz manastira Ravanica, koje ima telo lava i glavu orla, navodeći da time „simbolizuje snagu lava i mudrost orla“, koja će kako je naveo, “novom premijeru biti potrebna“


Tadićev evropski korak – dobro za sve, osim za Srbe\nSvako putovanje, pa i u pakao, započinje jednim korakom. Posle ovog poslednjeg Tadićevog - po imenu evropskog, a po suštini antisrpskog koraka - nema nas malo, koji se i pored svih napora da razumemo celinu trenutnog dešavanja u Evropi i ujedno smireno odnosimo prema svakodnevnom životu, ne pitamo – čemu ja ovo već 20 godina prisustvujem, čega sam savremnik i šta je moj narod toliko skrivio Evropi za ovolike kazne i nesreće?\nSreća se, osim u teatru, ne može glumiti. „Dođite i budite nasmejani“,pisalo je u sms poruci koju su iz partijske centrale Demokrate slale svojim aktivistima pozivajući ih na „veliku žurku“ na Beogradskom sajmu pod nazivom „Evropski korak – dobro za sve“, a povodom briselskog političkog carskog reza zvanog srpska kanadidatura za EU. A koji osećaj sada vlada u dušama onih kojima ispred očiju nikakvo uporno i dugotrajno mahanje sa tv ekrana džepnim satom sa logom EU na sredini ne pomaže da budu nasmejani povodom te režimske svevesti koja je stigla iz Brisela?\nVladaju uznemirenost i nesigurnost, osećaji blizanci srpske svakodnevnice. Kada osećate uznemirenost, onda ste i nesigurni, kada ste neisgurni, dobro pogledajte, odmah je tu negde i uznemirenost. I pored svih naklapanja i obećavanja oktobarskih revolucionara, pojačanih izdajicama Slobodana Miloševića i Vojislava Šešelja, Srbi i dalje imaju neprekidnu dinamiku nesigurnosti i uznemirenosti u odnosima sa evropskim prestonicama - te vizna liberalizacija, pa i kandidatura, kojoj pokušavaju da u našim životima iskreiraju gotovo spiritualni značaj, ne samo da nisu umanjili osećaje nesigurnosti i uznemirenosti, već su zbog načina na koji su i bezvizni režim i kandidatura dobijeni, te osećaje produbili i dodali im snage.\nIstinski odnos Srba i zvaničnog Berlina i Brisela se najbolje može sagledati kroz sledeće reči Eriha Froma : „ Ljubav koju si „zaslužio“ ostavlja gorak talog u vidu pretpostavke da nisi sam po sebi objekat ljubavi, već si to zato što možeš da činiš zadovoljstvo, da budeš od koristi. U krajnjoj liniji, možda te uopšte i ne vole, možda te samo iskorišćavaju„.\nBeogradski režim je svom narodu u duši ostavio gorak talog briselskom kandidaturom jer ju je „zaslužio“ ne na osnovu istinskih potreba svog naroda već potreba i interesa EU aparature u vezi osnaživanja nezavisnosti lažne države Kosovo. Što se Berlina i Brisela tiče, u odnosu sa Srbima tu sva „ljubav“ počinje i tu se završava. Koliko nezavisnog Kosova, toliko i briselske „ljubavi“, kandidature, datuma pregovora, otvaranja poglavlja i tako dalje, a sve do zastave i stolice NDK na Ist Riveru.\nTek onog momenta kada vetar ustalasa crvenocrnu zastavu ispred zgrade OUN, Srbija će biti propuštena u tada već neki treći nivo ostatka ostataka EU, jer u što ostane i ako ostane od prave EU, Srbija može ući samo bez Vojvodine, Raške, Vranjske kotline i prepuštanjem Republike Srpske muslimanskom Sarajevu.\nOno što se trenutno naziva EU je kandidaturom pomazilo beogradski režim po glavi, ali do stavljanja u krilo i nežnog ljuljkanja ima još mnogo toga i brzo da se odradi.To narod razume, svaršeno prepoznaje i adekvatno imenuje – izdaja.\nSve ovo narod za sada, zbog tiranije vladajuće oligarhije i blizine izbora nije ga nagnalo na trgove, u štrajkove i proteste ali ga je učvrstilo u zaključcima da ovako dalje ne sme da bude i da ovom predugom nizu samoponižavanja mora doći kraj.\nSrbima je dozlogrdila i nanela ogromne štete igra evropskih prestonica u kojoj se i pored verbalnih poziva i iskazivanja toplih dobrodošlica, članstvo Srbije u EU poredi sa nedostižnim idealom te joj se u tom smislu nameće osećaj nižeg nivoa civilizovanosti u cilju njenog motivisanja da čini i one ustupke koje ni jedna iole normalna i nezavisna država ne bi nikada učinila. Srbija je jedina država u Evropi od koje se, da bi joj se priznao napredak u implementaciji „evropskih vrednosti“, traži da pored odricanja od sopstvenih ekonomskih interesa i sama jede svoju supstancu, da se svojim odlukama odriče državne teritorije, brige o sopstvenom narodu, duhovnog i kulturnog bazisa.\nU ovoj trci sa vremenom, pre inaguracije Putina za predsednika Rusije, za kojeg se tvrdi da će na „srpsko pitanje“ konačno obratiti posebnu i odgovarajuću pažnju, pitanje kandidature je od strane Brisela iskorišćeno, a od strane beogradskih vlastodržaca oberučke prihvaćeno, kao put da se urgentno omogući lažnoj državi Kosovo samostalno pojavljivanje na međunarodnim skupovima i legalizacija ugovornih odnosa sa trećim državama i međunarodnim organizacijama.\nEvropa ovom kandidaturom nije dala većinski hrišćanskoj Srbiji nikakve povlastice već je agresivnom islamskom faktoru, secesionistima, ubicama, narkodilerima i trgovcima ljudskim organima omogućila sveukupnu amnestiju za sve učinjene zločine, legitimitet za činjenje nekih budućih zločina (tipa najavljenih novih akcija Rosu na severu Kosmeta) i pravo legitimnog međunarodnog političkog predstavljanja one nakaze od tzv. države a što u istoriji nije zabeleženo.\nKosmet zaista postaje presedan, kako tvrde Brisel, Berlin i Vašington, ali ne u smislu u kojem oni objašnjavaju taj presedan, već presedan koji je sada dobrano na sredini toka procesa uništavanja međunarodnog prava kakvo smo do sada poznavali.\nBeogradski režim svojim poslednjim postupcima nije više jedinstven u Evropi samo po putu samouništenja države i naroda kojima vladaju, Demokratska stranka i njeni sateliti su svojom saglasnošću na samostalno međunarodno nastupanje NDK postali i saučesnici u uništavanju međunarodnog prava.\nOni su se aktivno priključili njegovom uništavanju puštanjem Euleksa, preko 6.tačaka sa Ban Ki Munom, diverzijom tipa namernog kreiranja nepreciznog pitanja MSP u Hagu u vezi deklaracije o tzv nezavisnosti Kosova, te bez mandata od naroda siledžijskim menjanjem predloga rezolucije Generalnoj skupštini OUN povodom Mišljenja MSP, prihvatanjem i legalizacijom svih rezultata terorističke akcije Rosu u julu 2011. na severu Kosmeta i na kraju (za sada) poslednjim sramnim postupcima u vezi EU kandidature.\nU ime takozvanog mira koji definiše EU i koji u celosti mora biti protivan srpskim nacionalnim interesima, Demokratska stranka i saučesnici čine zločin protiv države i zločin protiv mira tako što iz interesa dobijanja briselske podrške - da oni ostanu jedini evrolicencirani lokalni vladaoci Srbima - bezuslovno pristaju na takav EU mir i odustaju od insistiranja na pravim pregovorima za uspostavljanje pravednog mira na Kosmetu.\nTakvo ponašanje vlasti oličene u koaliciji oko Demokratske stranke i Borisa Tadića, kojim su, osim neizmerne sramote, naneli i nemerljive i teško otklonjive štete narodu i državi, uvelo ih je - po snazi izdaje svog naroda - u ravan generala Jovana Divjaka i pukovnika Jovana Damnjanića. I istina, nije ova vlast napravila samo jedan korak koji je „dobar“ za sve njih, i Brisel i Tadića.\nDemokratska klika je još od 1990tih godina u neprekidnom maratonu, u kojem su prvo za Kosmet govorili da nije nikakvo teritorijalno i nacionalno već čisto demokratsko pitanje koje bi rešili u jednom mandatu, pa sve do današnjih dana i politike `i EU i Kosovo`.\nBlizu su cilja i od nas zavisi da li ćemo i mi konačno zakoračiti i zaustaviti zlo koje preti da nas istrebi i svede na teritoriju indijanskih rezervata. Gledajmo da se sada zakunemo da ćemo sa puta da skrenemo.\nwww.vidovdan.org , www.fakti.org ,


Direct Media postaje deo United Media - Advertiser Serbia\nS ovim u veziagencijeAleksandra Subotić United MediaDigitalDirect MediaKrassimir Guergov Direct MediaMedijimedijske agencijetelevizijaUnited Group FondacijaUnited Media\nUnited Media predala je Komisiji za zaštitu konkurencije zahtev za odobrenje kupovine 100% udela u kompaniji Direct Media na tržištima Srbije, Crne Gore, Makedonije i Albanije, što uključuje i zahtev za odobrenje Direct Media za kupovinu terestrijalnih televizijskih stanica Pink BiH i Pink Crna Gora\n“Direct Media je moderna advertajzing agencija koja ima veliki broj klijenata u više zemalja regiona, odlične odnose sa TV stanicama i medijima i dobro razrađene modele plasiranja i monetizacije lokalne produkcije i atraktivnih sadržaja. Zbog toga smo ih prepoznali i kao odličnu platformu za pokretanje transformacije televizija u regionu kroz primenu novih tehnologija koje se sada uvode u celom svetu” – rekla je Aleksandra Subotić, direktor United Media.\n„Direct Media je skoro dve decenije regionalni lider na tržištu medijskih i komunikacijskih agencija, kao i važan partner u produkciji televizijskog sadržaja. Drago nam je da je United Media prepoznala vrednosti Direct Media, i verujem da ce naše udruživanje biti ključni faktor transformacije regiona ka budućnosti televizijskog oglašavanja u novom digitalnom dobu“ – izjavio je Chairman Direct Media, Krassimir Guergov.\nOvom akvizicijom Direct Media postaje deo velikog sistema United Media i nastavlja razvoj novih tehnologija, inovativnih advertajzing modela i primene digitalnog marketinga. To će omogućiti da se osmišljena rešenja plasiraju kroz različite platforme, a Direct Media osigurati potencijal za dalji rast.


Obilaznicu oko Zrenjanina nema ko da završi? - Ekonomija - Dnevni list Danas\nPočetna » Ekonomija » Obilaznicu oko Zrenjanina nema ko da završi?\nRadovi na obilaznici oko Zrenjanina ponovo kasne, a poslednji rok bio je decembar 2019. godine.\n3Piše: M. P. 20. januara 2021. 10.17 Izmenjeno: 10.17\nObećanja tadašnje ministarke saobraćaja Zorane Mihajlović iz 2018. godine, koja je obilazila gradilište i navela da će se put završiti za dve godine, nema ko da ispuni.\nSituacija na terenu je šarolika, novi most na Begeju ima pristup samo zemljanim putem, ograda na njemu postavljena je samo na jednoj strani, tucanik i asfalt još nisu postavljeni na raskrsnici na Temišvarskom putu dok deonica od „Avenije Linglong“ do bivše fabrike tepiha još uvek predstavlja samo plan na papiru.\nObilaznica oko ZrenjaninaZrenjanin\n20. januara 2021. u 17.33\nDS,DSS,SPS,SRS otpaci u vidu moralnih nakaza sa clanskim kartama SNS sekte,nece resiti nista !! Zasto ?? Pa jednostavno nemaju znanja,kadrove i bilo kakvu ideju sta znaci „vlast“ !! Mnogi pre njih su se isto „dokazali“ u glupostima i ne znanju al’ ovi SNS sektasi su apsolutni sampioni NE ZNANJA i GLUPOSTI !!!\n21. januara 2021. u 07.23\nPa eto šansa za tebe pametnog , razumnog i sveznajućeg da to uradiš pa ajde učini to svojim znanjem ne pljuj druge nego da vidimo to , ajde napred.\n21. januara 2021. u 07.25\nPa evo i vama savet koji sve pljujete i blatite ajde vi završite pošto ste najpametniji sve znate,umete ajde vi završite pa da narod vidi kako se to radi


Telekom ima istaknutu ulogu u razvoju ekonomije - CdM\nCrnogorski Telekom ima istaknutu ulogu u razvoju crnogorske ekonomije i društva, ne samo u postavljanju standarda u oblasti telekomunikacija, digitalizaciji i društveno odgovornom poslovanju, već i po značajnim ulaganjima u infrastrukturu, saopšteno je iz kompanije Bi Consulting.\nIz kompanije su saopštili da projekat pod nazivom 100 najvećih u Crnoj Gori, koji se realizuje kroz partnerstvo BI Consultinga, ministarstava finansija i ekonomije i uz pokroviteljstvo Societe Generale banke Montenegro, podrazumijeva analizu i objavu podataka o poslovanju crnogorskih preduzeća.\n„Analizirajući poslovanje u 2016. godini, BI Consulting je izašao sa podacima da Crnogorski Telekom zauzima prvo mjesto u djelatnosti telekomunikacija, dok je u okviru velikih kompanija zauzeo četvrto mjesto po dobiti, šesto po prihodima i 12. po broju zaposlenih“, navodi se u saopštenju.\nIz kompanije su podsjetili da će nakon predaje poslovnih knjiga za prošlu godinu, crnogorske kompanije koje zadovoljavaju kriterijume biti rangirane po prihodima, dobiti i broju zaposlenih i to u okviru mikro, malih, srednjih i velikih preduzeća.\n„Pored navedenih rangiranja, u okviru projekta će se rangirati i nagraditi i najveće kompanije u zavisnosti od djelatnosti i to po prihodu, ukupno 12 djelatnosti, a biće dodijeljena i posebna nagrada za kompaniju koja u posljednje tri godine bilježi konstantan rast po broju zaposlenih, ukupnom prihodu i neto dobiti“, dodaje se u saopštenju.\nProjekat 100 najvećih u Crnoj Gori pokrenut je nedavno, u cilju promocije pozitivne prakse i poslovnog ambijenta.


Novčana pomoć za vantelesnu oplodnju – Kruševac PRESS\nAutor S. Milenković\t Poslednje ažuriranje 09.02.2017.\nGrad Kruševac je iz budžeta obezbedio 1.500.000 dinara kao pomoć ženama koji idu na vantelesnu oplodnju.\nPravilima javnog poziva predviđeno je da 15 žena dobije po 100.000 dinara.\nZa sredstva mogu da konkurišu žene koje su neuspešno završile postupak koji se finansira od strane Republičkog fonda za zdravstveno osiguranje ili zbog starosne granice, medicinskih ili drugih razloga nisu u mogućnosti da ovo pravo ostvare preko republičkog fonda.\nPravo da konkurišu imaju žene do 50 godina starosti.\nKruševac spada u grupu gradova u kojima je već decenijama broj umrlih veći od broja novorođenih.\nPrema podacima Matične službe od početka godine do 26. januara preminule su 292 osobe, što je znatno više u odnosu na isti period u prethodne dve godine, kada je evidentirano 234, odnosno 212 preminulih.\nGodinama unazad beleži se trend negativne reprodukcije, a opada i broj sklopljenih brakova.\nBantelesna oplodnjaBebeGrad Kruševac


Ruska policija pretresla stan Pivovarova i drugih aktivista\nTanjug 1. juna 2021. 15:03\nMOSKVA – Ruske vlasti pretresle su danas stan i pokrenule krivični postupak protiv opozicionog aktiviste Andreja Pivovarova nakon što je uhapšen, a pretres je izvršen i u domovima nekoliko drugih opozicionih aktivista.\nSaradnici bivšeg direktora Otvorene Rusije i opozicionara Pivovarova rekli su danas da je policija pretresla njegov stan i da je pokrenuta istraga zbog navodne „saradnje sa nepoželjnom organizacijom“.\nIstražni komitet u regionu Krasnodara saopštio je u izjavi da je pokrenut slučaj zbog internet posta iz avgusta 2020. godine u kojem se traži da javnost podrži „nepoželjnu“ organizaciju, ali nije navedeno više detalja, prenosi Rojters pozivajući se na novinsku agenciju Interfaks.\nBivši poslanik Dmitrij Gudkov potvrdio je takođe danas na Telegramu da je policija izvršila pretres njegove kuće nedaleko od grada Kolomne, kao i kuće dvojice njegovih saradnika, i naveo da mu nisu poznati formalni razlozi pretresa.\nBivši direktor Otvorene Rusije i opozicionar Andrej Pivovarov izveden je juče iz aviona u Sankt Peterburgu i uhapšen, objavila je OVD-Info, grupa koja nadgleda policijske aktivnosti protiv opozicionih ličnosti.\nGrupa je saopštila da je Pivovarov uhapšen na aerodromu Pulkovo i da je prebačen u Istražni komitet.\nOtvorena Rusija, opoziciona grupa povezana sa proteranim bivšim naftnim tajkunom i kritičarem Kremlja, Mihailom Hodorkovskim, saopštila je u četvrtak da je odlučila da okonča svoje operacije u Rusiji kako bi zaštitila svoje članove od rizika od zatvora.\nRusija je 2017. godine proglasila grupu sa sedištem u Londonu „nepoželjnom“, efektivno zabranivši njene aktivnosti.\nNjeni saveznici u Rusiji nastavili su svoj aktivizam pod istim imenom, ali kao zasebno pravno lice kako bi pokušali da se zaštite od krivičnog gonjenja.


B. Tadić - Cjelovita BiH je interes države Srbije\nPredsjednik Srbije Boris Tadić potvrdio je danas u Sarajevu politički stav zvaničnog Beograda da je "cjelovitost BiH i poštivanje teritorijalnog integriteta i suvereniteta BiH interes države Srbije".\n"Srbija ne želi da na bilo koji način dovede u pitanje granicu između BiH i Srbije, jer Srbija ne želi bilo kakvu političku ni ekonomsku destrukciju BiH i vitalno je zainteresovana za najbolje moguće odnose sva tri naroda koji žive u BiH" - rekao je Tadić novinarima nakon susreta sa članovima Predsjedništva BiH.\nOn je istakao da je Srbija veoma zainteresovana za dobre i sadržajne odnose za svim zemljama u regionu.\n"A da bi ti odnosi bili na uzlaznoj liniji na putu ka EU, potrebno je da međusobno razvijamo solidarnost u svakom slučaju gdje u regionu postoji bilo kakvo krizno žarište, poput ovog kojeg danas imamo na Kosovu" - poručio je Tadić.\nPredsjednik Srbije očekuje da će susjedne i zemlje u regionu pokazati razumijevanje za problem koji Srbija ima na Kosmetu i naglasio da veoma poštuje stav koji dolazi iz BiH, a prema kojem Beograd i Priština treba da putem demokratskog dijaloga i dogovora dođu do rješenja za konačni status Kosova.\nOdgovarajući na pitanje novinara zašto nije osudio ideje o referendumu za otcjepljenju Republike Srpske, Tadić je rekao da tu "nema šta da se osudi, jer je otcjepljenje nemoguće".


Pečenice za najsiromašnije | Palelive.com\nPočetna Regija Milići Pečenice za najsiromašnije\nMILIĆI – Crkvena opština Milići i opštinski Centar za socijalni rad organizovali su akciju nabavke božićnih pečenica i prehrambenih namirnica, koji su danas podijeljeni najsiromašnijim stanovnicima Milića.\nBožićne poklone korisnicima su danas uručili sveštenici LJubiša Vujičić i Duško Gligić, te predstavnici milićkog Centra za socijalni rad, posjetivši 33 porodice na području opštine Milići.\nSveštenik Vujičić rekao je Srni da su akciju podržali opštinske vlasti i “Drina osiguranje” kupovinom po tri božićne pečenice, te više milićkih preduzetnika, a namirnice su obezbijeđene od priloga građana, koji su prikupljani tokom decembra prošle i prvih dana januara ove godine.\n“Organizovali smo sa parohijanima prikuljanje ove pomoći. Od Centra za socijalni rad dobili smo podatke o tome kome bi bilo potrebno pružiti ovaj vid pomoći”, rekao je sveštenik Vujičić.\nDirektor Centra za socijalni rad Vladan Trivković rekao je da se ova ustanova rado pridružila humanoj akciji.\n“Sličnu akciju planiramo i za vaskršnje praznike. Namjeravamo i da osnujemo fond koji bi radio u koordinaciji sa Crkvenom opštinom i Centrom za socijalni rad, kao i lokalnim donatorima, a zadatak bi mu bio da pomaže najsiromašnije stanovnike ove opštine”, istakao je Trivković.\nPovodom Božićnih praznika milićko “Drina osiguranje” obezbijedilo je 250 paketića za milićku djecu, koji će biti podijeljeni na proslavi Badnje večeri, sutra pred crkvom Svetog Nikole u Milićima.\nPrethodni članakBožićni pokloni stanarima Kolektivnog centra i starim licima\nNaredni članakOdržan Božićni koncert


ponedjeljak, 18 Novembar 2019 13:49\n- Niko ne spori da bi teret migrantske krize trebali ravnomjerno preuzeti svi dijelovi Bosne i Hercegovine, međutim, predstavnici SDA u federalnoj i državnoj vlasti godinama ništa ne čine da pomognu Unsko-sanskom kantonu u prevladavanju problema migrantske krize. U posljednjih godinu USK je prepušten na milost i nemilost, jer vlast u ovom kantonu više ne čini SDA sa svojim satelitima, te su novu vladu prepustili da se sama nosi s ovim problemom. Bez obzira na to što Bosna i Hercegovina ničim nije skrivila najveću migrantsku krizu poslije Drugog svjetskog rata, svjedočimo da naša država trpi njene najveće i najbrutalnije posljedice. Migranti izlaze iz Grčke, koja je u Evropskoj uniji, krijumčari ih provode kroz Sjevernu Makedoniju, Srbiju i Crnu Goru, te dovode u Bosnu i Hercegovinu - navedeno je u saopćenju.\n- Istovremeno, zemlje EU - Bugarska, Rumunija, Mađarska, Hrvatska i Slovenija, rigorozno su zatvorile svoje granice i Bosna i Hercegovina postaje mjesto okupljanja sve većeg broja migranata. Zemlje EU, pomognute državama bivše Jugoslavije, čine sve da migranti stignu u BiH i da iz BiH i ne izađu. Dokaz tome je poroznost bh. istočne granice, koja je u posljednje vrijeme dodatno narušena povlačenjem velikog broja službenika Granične policije BiH, te koordinirana akcija hrvatskih vlasti i policije, koja i one malobrojne migrante, koji uspiju preći granicu s Hrvatskom, konstantno vraća u BiH - navedeno je u saopćenju.\n- Smatramo da migrantima treba pomoći, ali ne na štetu lokalnog stanovništva, koje je s pravom uznemireno. Zato migrantske centre treba graditi na lokacijama na kojima nema ili uopće nema lokalnog stanovništva, i to u oba bh. entiteta. Nerealno je očekivati da se granice s našim istočnim susjedima zatvore, na način na koji su to uradile zemlje EU, ali potrebna nam je što hitnija i oštrija kontrola bh. granice da bi se što više smanjio priliv migranata, što bi dovelo do toga da se i migrantima koji su već u BiH lakše pomogne - kaže se u saopćenju SDP-a BiH.


"Mađarska i premijer Orban - pravi prijatelji Srbije" | Ekspres.net\nMađarska vlada i premijer Viktor Orban su pravi prijatelji Srbije, koji otvoreno podržavaju evropski put Srbije, čak i kada zbog Srbije trpe kritike, rekao je predsednik Srbije Aleksandar Vučić i posebno se zahvalio mađarskom premijeru na stabilizujućoj ulozi na Zapadnom Balkanu.\n"Mnogi govore da podržavaju srpski put u EU, ali malo ko to čin hrabro i otvoreno, spreman da i zbog Srbije trpi kritike, kao što činite vi", naglasio je Vučić zahvaljujući se Orbanu na konferenciji za štampu. On je izrazio posebno zadovoljstvo što sa Mađarskom imamo odličnu saradnju u različitim sferama društvenog života kao i da je za to zaslužan Orban.\nS tim u vezi je ukazao da je Mađarska Srbiji bila 13, pa 11, te 9 trgovinski partner, a danas je peti. "Za samo nekoliko godina uspeli smo dramatično da uvećamo trgovinsku razmenu što je značjano za obe zemlje i posebno za nas koji smo nešto manji i siromašniji. Došli smo u 2020.godini do gotovo dve milijarde evra trgovinske razmene", objasnio je Vučić.\nVučić je istakao da gotovo da nije bilo međuetničkih incidenata. Vučić je naglasio da je tome doprinelo to da su dve zemlje krenule da rešavaju istorijske stvari, s poštovanjem gledaju jedni na druge i pokušavajući da se razumeju. Zahvalio se, s tim u vezi, posebno i Ištvanu Pastoru na, kako je rekao, racionalnom, pragmatičnom i fantastičnom iskoraku koji je značio bolju budućnost između Srba i Mađara, što, dodaje, ne bi bilo moguće bez Orbana i njegovih inicijativa.\nZahvalio se Orbanu i vladi Mađarske i na ulozi u regionu. "Uloga Mađarske je izuetno stabilizujuća na Zapadnom Balkanu. Sve zemlje regiona to vide i doživljavaju Mađarsku kao stabiluzujući faktor", objasnio je on.\n"Vama mnogo hvala na tome što uvek imate vremena za Zapadni Balkan, što razmišljate politički i ekonomski kako da unapređujemo našu saradnju. Hvalal i što svi drugi sa Zapadnog Balkana mogu dobiti vreme i prostor u vašoj agendi", dodao je on ukazujući da je to nešto što ćemo u Srbiji uvek ceniti.\nPredsednik Vučić je objasnio i da Srbija ne može da bude samo zahvalna, već može da poruči i da će Mađari i Mađarska moći uvek da računaju na srpsko prijateljstvo i da će Srbija moći po drugim pitanjima da uzvrati.\n"Za nas jeveoma važno infrastrukturno povezivanje naših zemalja i o tome smo dugo diskutovali, a imaćemo i zajednički ručak,", dodao je on.\nVučić je ukazao da obe zemlje rade na ubrzanju pruge, koja će povezati naše narode, naša dva fantastična grada, ali i centralne i zapadne Evrope sa jugoistokom kontinenta. Vučić je ukazao da se radi i pruga koja je važna za Mađare u Srbiji, ai za Srbe u Mađarskoj - Segedin - Subotica, koja će biti povezana i sa Bajom.\n"To ćemo uskoro da uradimo i to su velike i važne vesti, posebno za one koji žive u jednoj, a rade ili se školuju u drugoj zemlji, da lako i bez problema ostvaruju sve svoje interese", rekao je Vučić.\nPodsetio je da su pre nekoliko dana spojene gasovodne cevi između dve zemlje, navodeći da je to istorijski uspeh Srbije i Mađarske.\nVučić je preneo da mu je Orban, budući da je Srbija plaćala taksu Mađarskoj decenijama, rekao je da posle gradnje Balkanskog toka, Mađarska spremna da plaća taksu Srbiji i da nikakav problem po tom pitanju Mađari nisu pravili.\nDodao je da Mađari imaju velika skladišta gasa, a da mu je Orban preneo da Srbija može da računa na deo njihovogo uskladištenog gasa, što je oko sedam milijardi kubnih metara.\nViktor Orban Mađarska Aleksandar Vučić


Košarkaši Crvene zvezde ubedljivim trijumfom nad Galatasarajem overili su treću poziciju u grupi A Evrokupa, a posle svih odigranih mečeva poslednjeg kola poznato je i na koga će ići u Top 16 fazi.\nOdmah po okončanju mečeva crveno-belih bilo je poznato da će se naći u istoj grupi sa nekadašnjim evroligašima, Unikahom i Valensijom, ostalo je samo nepoznato ko će biti treći rival.\nKapiten crveno-belih Branko Lazić\nTa poslednja dilema je okončana posle duela između Limoža i Gdinje, koji su Francuzi ubedljivo rešili u svoju korist sa 104:86, pa su se osvajanjem četvrtog mesta u grupi B priključili pomenutim timovima u novoformiranoj grupi.\nTo praktično znači da će u Top 16 fazi Evrokupa igrati tri prošlosezonska učesnika Evrolige (Crvena zvezda, Unikaha i Valensija), ali i bivši evropski šampion. Naime, Limož je 1993. godine osvojio Evroligu, i to pod vođstvom našeg proslavljenog trenera Božidara Maljkovića, aktuelnog predsednika Olimpijskog komiteta Srbije.\nNapomenimo i to, Limož je pitanje pobednika rešio u drugoj četvrtini, pošto je na poluvreme otišao sa 15 poena prednosti, pa u nastavku Poljaci nisu imali nikakve šanse da ih ugroze.\nnajzaslužniji za pobedu francuskog tima bili su Ajzeja Majls sa 22 i Aksel Butel sa 13 poena, dok su se na drugoj strani istakli Džejms Florens sa 28, odnosno Marsel Ponitka i Adam Lapeta, koji su imali po 12 koševa.


Izmirena dugovanja prema privredi za bolovanja - Fond zdravstvenog osiguranja Republike Srpske\nFZO RS Odnosi s javnošću Vijesti Izmirena dugovanja prema privredi za bolovanja\nIzmirena dugovanja prema privredi za bolovanja\nnedjelja, 16. 05. 2021. 10:05\nFond zdravstvenog osiguranja Republike Srpske izmirio je sva dugovanja za bolovanja prema privredi i to prema onim poreskim obveznicima koji redovno uplaćuju doprinose za zdravstveno osiguranje.\nTako da je Fond, pored redovnih izmirenja tekućih obaveza, izmirio i sav akumulirani dug iz prethodnih godina po osnovu refundacije neto plate za vrijeme privremene nesposobnosti za rad.\nPrimjera radi, za razliku od prije pet godina kada je Fond za naknade neto plata za bolovanja radnika u privredi dugovao oko 16 miliona KM, sada je Fond racionalnom politikom poslovanja uspio da izmiri sva ranija dugovanja. Naglašavamo da se ovdje radi o akumuliranim obavezama Fonda za bolovanja koja su nastala u prethodnom periodu, dok Fond već unazad nekoliko godina nastoji da u kontinuitetu redovno izmiruje tekuće obaveze.\nNa ovaj način Fond je ispoštovao i Sporazum o saradnji sa Udruženjem poslodavaca Republike Srpske koji je potpisan još 2018. godine i koji definiše ne samo obaveze Fonda, nego i poslodavaca da redovno izmiruju svoje obaveze za zdravstveno osiguranje.\nIako se Fondu za doprinose duguje oko 270 miliona KM, Fond je potpunim izmirenjem ranijeg duga po osnovu refundacije neto plata za bolovanja onim poreskim obveznicima koji su redovni uplatioci doprinosa nastojao da maksimalno podrži one poslodavce koji poštuju zakonske obaveze, uključujući i uplatu doprinosa. Za zdravstveni sistem je od neizmjernog značaja redovna uplata doprinosa, jer od toga zavisi kako finansijska održivost sistema, tako i poboljšalje kvaliteta i dostupnosti zdravstvene zaštite.\nI sa izmirenjem ovog duga za bolovanja prema privredi Fond nastavlja u pravcu smanjenja ukupnih obaveza koje su u proteklih pet godina smanjenje za više od 200 miliona KM. Fond je, zahvaljujući tome, znatno proširio prava iz zdravstvenog osiguranja, počeo da finansira brojne nove zdravstvene usluge, inovativne terapije, nova prava iz produžene medicinske rehabilitacije i dr.\nFond će i u narednom periodu uprkos brojnim izazovima nastojati da finansijsku situaciju održi stabilnom, jer uz finansijsku sigurnost poboljšava se i kvalitet zdravstvenih usluga, što je jedan od ciljeva naše institucije.


Prema procenama Međunarodne federacije za dijabetes (International Diabetes Federation – IDF) oko 366 miliona ljudi na svetu boluje od dijabetesa i svake godine broj obolelih rapidno raste.\nPoznato je da je 1985. godine bilo oko 30 miliona obolelih na svetu, 2013 – 382 miliona, a procenjuje se da će do kraja 2035 biti oko 592 miliona!\nNije toliko značajno što se malo krećemo, što pušimo, što pijemo (sve smo to radili i pre)... Glavni krivac je hrana i preporuke naših nutricionista u poslednjih četrdeset godina!\nSvaka dvanaesta osoba na svetu boluje od dijabetesa, a svakih sedam sekundi neko umire od posledica dijabetesa...\nZa kraj statističkih podataka recimo i to da svake godine u Srbiji umre oko 3000 ljudi od dijabetesa tj. njegovih posledica.\nŠta na to kažu naši poznati stručnjaci, kao što je dekan Medicinskog fakulteta – akademik prof. dr Nebojša Lalić, endokrinolog koji se godinama bavi dijabetesom: „Ne možemo da sprečimo rast obolelih od djabetesa ni u svetu ni u Srbiji ali možemo da se borimo da sporije raste“.


Fabrika će se graditi u dve faze, a Šaomi će takođe izgraditi i sedište svoje automobilske jedinice, kao i prodajne i istraživačke kancelarije, u pekinškoj Zoni za ekonomski i tehnološki razvoj, javila je agencija za ekonomski razvoj "Beijing E-Town", koju podržava kineska vlada, putem svog "We Chat" naloga.\nAgencija je javila da se očekuje da fabrika dođe do masovne proizvodnje u 2024. godini, što je cilj koji je objavio izvršni direktor Šaomija Lei Đun u oktobru, prenosi Rojters.\nU martu, Šaomi je saopštio da će uložiti 10 milijardi dolara u automobilsku jedinicu, u narednih 10 godina. Kompanija je registrovala biznis te jedinice krajem avgusta, prenosi B92.\nInače, ova kompanija otvorila je hiljade radnji kako bi podstakla rast domaće prodaje telefona, ali planira da te prodavnice kasnije koristi kao kanal za prodaju električnih automobila.


Kapčan: Ne verujem da su SAD zatvorile vrata kreativnom rešenju za Kosovo\nDa li razlike u stavovima Brisela i Vašingtona o Kosovu povećavaju u svetlu ruskog stava protiv nezavisnosti Kosova, ili je došlo do približavanja pozicija ključnih aktera u međunarodnoj politici posle sastanka Kontkat grupe u Njujorku. Na to pitanje viši naučni saradnik u vašingtonskom nevladinom ”Savetu za medjunarodne odnose” Čarls Kapčan, odgovara u razgovoru sa kolegom Brankom Mikašinovićem.\nKAPČAN: Mislim da nije u pitanju jaz izmedju stavova Vašingtona i Brisela, već da su Evroljani u fazi traganja za modelom koji bi omogućio Briselu da prihvatljivom solucijom vrati Rusiju na kolosek medjunarodne zajednice. Jasno je da su Evropljani zabrinuti da ne dodje do pogoršavanja odnosa sa Rusijom u vreme kada se razmatraju tako važna pitanja kao što su evropska dostupnost ruskim energetskim izvorima, evropski odbrambeni raketni sistem i kada je i Briselu i Vašingtonu potrebna saradnja Rusije - ne samo na Balkanu, već i u vezi sa situacijom u Iraku i Iranu. To posebno motiviše Francusku i Nemačku da intenzivno tragaju za prihvatljivim rešenjem statusa Kosova.\nGLAS AMERIKE: Da li se govori o nekih novim, kreativnim rešenjima za Kosovo, pored priče o mogućnosti podele?\nKAPČAN: Podela se već duže vreme smatra poslednjom, rezervnom opcijom, koja se drži u fioci. Mada tu opciju ne smatram nemogućom, ona nije i verovatna. Vašington, Brisel i Priština misle da bi se time otvorio niz novih problema, mada je ta ideja privlačna, jer otvara mogućnost nagodbe sa Beogradom. Drugim rečima, Beograd bi mogao da kaže - ako se Kosovo podeli prihvtićemo dipolomatsko rešenje. S druge strane, postavlja se pitanja - ako Kosovo postane nezavisno, da li ono stvarno želi da počne svoje novo poglavlje sa značajnim delom teritorije i srpskim stanovništvom koje ne želi da bude deo te nove države.... Stoga bi opcija podele mogla da i dalje biti aktuelna. Čuju se i druge ideje, kao što je honkongška solucija - dve države, jedan suverenitet, tako da bi Kosovo bilo praktično nezavisno, ali u legalnom smislu i dalje deo Srbije.\nGLAS AMERIKE: Kakve bi mogle da budu posledice nezavisnosti Kosova?\nKAPČAN: Jedan od glavnih argumenta protiv nezavisnosti i podele Kosova jeste poruka koju bi to uputilo regionu ali i širom sveta. Čak i medju onima koji kažu da postoji moralna i legalna osnova za nezavisnost Kosova, ima ljudi koji se protive tome, zbog nepredvidivih politčkih posledica i mogućeg presedana. Najproblematičnija posledica nezavisnosti Kosova u vezi je sa Republikom Srpskom, odnosno mogućnosti da u decentralizovanoj Bosni i Hercegovini, srpska populacija zatraži otcepljenje, pa i prisajedinjenje Srbiji. Drugi problem se odnosi na Makedoniju, gde bi moglo da dodje do novih zahteva za autonomiju zapadnog dela zemlje, uglavnom naseljene Albancima. Ono što me posebno zabrinjava je da bi nezadovoljstvo rešenjem kosovskog pitanja moglo da radikalizuje makedonske Albance. Mislim da bi stabilno Kosovo doprinelo i stabilnoj Makedoniji i obratno.\nGLAS AMERIKE: Da li bi Vašington mogao da modifikuje svoj stav jasno izražene podrške nezavisnosti Kosova?\nKAPČAN: Mada Vašington ima jasan stav o tom pitanju, ne verujem da su SAD zatvorile vrata nekom novom i kreativnom rešenju kosovskog statusa. Sada imamo dve avenije - jedna ide u pravcu kreativnijeg pristupa, razgovora sa Rusima, i razmatranja nekog hibridnog statusa za Kosovo, koji će možda svi prihvatiti. Druga opcija je da Vašington smatra da ne bi trebalo toliko računati na pomenutu opciju i da bi se trebalo spremiti da u decembru, ako Trojka kaže da i pored pokušaja nema uspeha - SAD dobiju što veću podršku EU za nezavisnost Kosova.


Otvorena 16. privredno-turistička manifestacija „Zdravomed 2020“ | Radio Gradiška 98,8 MHz\nOtvorena 16. privredno-turistička manifestacija „Zdravomed 2020“\nNa šesnaestoj privredno-turističkoj manifestaciji ‘’Zdravomed 2020”, koja je otvorena danas i trajeće do subote 17. oktobra, predstavio se 21 izlagač sa područja Gradiške, Republike Srpske i Federacije BiH.\nGradonačelnik Gradiške Zoran Adžić je rekao da “Zdravomed” predstavlja tradicionalnu manifestacija koja pruža šansu proizvođačima meda da izlože svoje proizvode.\nOn je istakao da je zbog pojave pandemije virusa korona smanjen broj učesnika iz drugih gradova i opština, te dodao da će Gradska uprava podržati ovu manifestaciju koja u okviru gradiških udruženja pčelara “Amorfa” i “Pčele bilje” okuplja 150 pčelara sa oko 6000 košnica.\n“Nažalost ova godina nije bila dobra za pčelare koji imaju oko 20 odsto manje prinose ali oni prave veoma kvalitetan med koji je ekološki čist i Gradska uprava će uvijek podržavati njihov rad”, istakao je Adžić.\nOn je dodao da će uskoro u Gradišci u saradnji sa Turističkom organizacijom biti otvorena “Kuća Lijevča i Potkozarja “ na Trgu Čubrilovića, u kojoj će biti izloženi proizvodi od meda ali i drugi domaći proizvodi.\nDirktor Turističke organizacije Gradiška Valentina Perić je rekla da ova manifestacija promoviše zdrav život, te da su na štandovima izloženi razni proizvodi od meda, matična mliječ, polen i razni čajevi.\nOna je istakla da je cilj manifestacije promocija domaćih proizvoda među građanima Gradiške i ljudima koji posjete Gradišku.\nProfesor banjalučkog Poljoprivredog fakulteta i jedan od vodećih stručnjaka u pčelarstvu na području Republike Srpske i BiH Goran Mirjanić rekao je da je ova godina bila jedna od najgorih po pitanju proizvodnih rezultata.\nMirjanić je istakao da je mraz u aprilu ove godine napravio veliku štetu u voćnjacima, čime je stradala voćna paša i bagrem, što je loše uticalo na razvoj pčelinjih društava i pojavu rojenja.\nOn je dodao da su svi pčelinji proizvodi veoma ljekoviti ako se koriste u kontinuitetu, odnosno tokom cijele godine.\nSvoje proizvode od ljekovitog bilja izložio je Ervin Husić iz Bihaća koji je rekao da već četvrtu godinu učestvuje na manifestaciji “Zdravomed” u Gradišci, te da je ove godine zbog pojave virusa korona povećana potražnja za slatkim pelinom, koji je izložio.\nManifestaciju “Zdravomed 2020” organizuje je Turistička organizacija Grada Gradiška, a građani je mogu do subote 17. oktobra, u vremenu od 10 do 18 časova.\nSutra počinje predizborna kampanja...\nPuštene u upotrebu novoasfaltirane...


U Bosni i Hercegovini sutra pretežno oblačno vrijeme\nSutra se u BiH očekuje pretežno oblačno vrijeme. U drugoj polovini dana se očekuju lokalni pljuskovi, više padavina u Hercegovini. Vjetar slab zapadnog i sjeverozapadnog smjera. Najniža jutarnja temperatura zraka između 5 i 11, na jugu Hercegovine od 10 do 15 stepeni. Najviša dnevna temperatura zraka većinom između 17 i 22 stepeni.\nU Sarajevu pretežno oblačno, poslijepodne je moguć pljusak kiše. Jutarnja temperatura zraka oko 10, a najviša dnevna oko 18 stepeni.\nDanas je u Bosni i Hercegovini bilo umjereno do pretežno oblačno vrijeme. Poslijepodne su registrovani lokalni pljuskovi.\nTemperature zraka izmjerene u 14 sati imale su slijedeće vrijednosti: Bjelašnica 3 stepeni, Kupres 13, Sokolac 15, Livno 16,\nBihać, Ivan-sedlo, Prijedor, Sanski Most i Srebrenica 17, Trebinje i Zvornik 18, Bugojno, Gradačac i Neum 19, Banja Luka, Bijeljina, Sarajevo i Tuzla 20, Doboj i Stolac 21, Mostar i Zenica 22 i Čapljina 23.\nU ponedeljak u većem dijelu Bosne i Hercegovine UV indeks se očekuje visoke vrijednosti 6-8. U ostalom dijelu Bosne i Hercegovine umjerene vrijednosti UV indeksa 3-5, saopćeno je iz Federalnog hidrometeorološkog zavoda BiH.


Ured za društvenu brigu pokazuje senzibilitet prema najranjivijim kategorijama - Zekat.ba\nSARAJEVO, 23. AUGUSTA (MINA) – Ured za društvenu brigu Rijaseta Islamske zajednice u BiH realizovao je u tekućoj godini niz projekata u svrhu poboljšanja uslova i kvaliteta života različitih kategorija stanovništva.\n„Novčana pomoć koja je izdvojena za nabavku zaštine opreme za tim ljekara koji je išao u Sandžak, samo je dio podrške i pomoći koju je Rijaset Islamske zajednice obezbijedio kako bi pomogao narodu i bolnicama u Sandžaku“, rekao je Ibrahim Malanović, rukovodilac Ureda za društvenu brigu.\n„Ured za društvenu brigu organizuje i realizuje navedene aktivnosti u saradnji s muftijstvima, odnosno glavnim imamima, čime Islamska zajednica iskazuje solidarnost i ulaže dodatne napore da bi ublažila teškoće i olakšala život najranjivijih kategorija našeg društva. Uključivanje mladih u ovakve projekte ima za cilj da i oni razvijaju empatiju prema nemoćnima u našoj okolini te stiču naviku dobročinstva“, izjavio je Malanović.\n„Islamska zajednica putem Ureda za društvenu brigu pruža ruku pomoći onim kategorijama kojima je pomoć uistinu potrebna, tako da je teško nabrojati sve one do kojih ova pomoć stiže. Poseban senzibilitet se pokazuje prema potrebama povratnika, socijalno ugroženih, učenika i studenata, bolesnih, starih, migranata, te javnih kuhinja. Posredstvom saradnika i koordinatora na terenu Ured svakodnevno ostvaruje neposredan kontakt s ljudima u stanju potrebe u svim dijelovima BiH, a u projektima nerijetko učestvuju i volonteri svih životnih dobi“, istakao je za Malanović.


22-07-2019 19:55 Ratni izveštaji Sirija / Irak Izdvojeno Svet Planeta\nPrema izveštaju sirijske vojske, džihadisti su ispalili nekoliko raketa prema postrojenjeu sistema S-300 u Masiafu, čime su prvi put postale meta neprijateljskih snaga.\nS-300 (Foto: mil. ru)\nVojska je saopštila da su projektili na kraju promašili metu, zahvaljujući u velikoj meri njihovoj odbrani u obližnjoj provinciji Tartous.\nRusko ministarstvo odbrane je 1. oktobra 2018. objavilo svoju prvu isporuku sistema S-300 Sirijskoj Arapskoj Republici.\nOvaj potez ruskog Ministarstva odbrane sproveden je kao odgovor na obaranje njihovog IL-20 izviđačkog aviona u blizini obale Latakije 17. septembra 2018. godine.\nIako je sirijska vazdušna odbrana oborila izviđački avion, rusko ministarstvo odbrane okrivilo je Izrael da je koristio IL-20 kao pokriće tokom bombardovanja zapadne Sirije.\nIncident od 17. septembra izazvao je tenzije između Izraela i Rusije, međutim, oni su rešili svoj spor nakon što su izraelski zvaničnici otputovali u Moskvu kako bi se sastali s ruskim predsednikom Vladimirom Putinom.\nZbog čega je libijski avion uleteo u vazdušni prostor Tunisa, saznajte OVDE.


Centar za socijalni rad i Crveni krst tradicionalno organizuju humanitarnu akciju za socijalno ugroženo stanovništvo :: Semberija INFO ::\nCentar za socijalni rad i Crveni krst tradicionalno organizuju humanitarnu akciju za socijalno ugroženo stanovništvo\nPovodom nastupajućih Novogodišnjih i Božićnih praznika, JU Centar za socijalni rad Bijeljina i Gradska organizacija Crvenog krsta Bijeljina, tradicionalno organizuju humanitarnu akciju prikupljanja donatorskih sredstava, u svrhu podjele prehrambenih i higijenskih paketa socijalno ugroženom stanovništvu Grada Bijeljina.\nDirektor Centra za socijalni rad, Milorad Sofrenić, je rekao da Centar za socijalni rad već nekoliko godina pokušava uz pomoć donatora, državnih i privatnih preduzeća,preduzetnika i pojedinaca da prikupi određena sredstva do božićnih praznika, kako bi obezbijedili materijalna i novčana sredstva za ugroženo stanovništvo.\n„Trenutno imamo oko 500 najteže socijalno ugroženih korisnika i želimo uz pomoć svih ljudi dobre volje da im obezbijedimo određen broj prehrambenih paketa i pečenica, a možda i vid finansijske pomoći u zavisnosti koliko će se donatora odazvati u narednom periodu. U odnosu na prethodne godine, s obzirom na pandemiju koronavirusa, pomoć najugroženijima je mnogo više potrebna“, rekao je Sofrenić.\nPerica Gligić, sekretar Gradske organizacije Crvenog krsta, rekao je da Crveni krst od početka pandemije pomaže na sve načine ljudima kojima je pomoć neophodna. Stoga, vrlo rado su se odazvali humanitarnoj akciji Centra za socijalni rad. Iskoristio je priliku i da apeluje na sve privrednike, iako zna da su u teškoj situaciji, da se odazovu i daju svoj doprinos.


Novi .me domeni na aukciji krajem januara Novi .me domeni na aukciji krajem januara – Personal magazin\nNajtraženijih pet imena domena .me biće 29. januara ponuđeni na akuciji koja će biti uživo organizovana na Domain fest Globalu. Imena koja će biti ponuđena na aukciji, koju organizuje Moniker,…\nNajtraženijih pet imena domena .me biće 29. januara ponuđeni na akuciji koja će biti uživo organizovana na Domain fest Globalu.\nImena koja će biti ponuđena na aukciji, koju organizuje Moniker, su Contact.me, Read.me, Feed.me, Alert.meisave.me. Iz kompanije doMEn saopšteno je da zainteresovani mogu učestvovati na aukciji bez dodatne naknade ukoliko lično posećuju Domen fest, za šta je potrebno da popune formular na linku Monikera.\nZainteresovani, kako je objašnjeno, mogu učestvovati na aukciji korišćenjem aukcijske platforme SnapNames Live. Za to je, kako je objašnjeno, neophodno instalirati aukcijski softver i otvoriti SnapNames račun par dana prije aukcije.\nUčešće na aukciji obezbeđeno je i preko telefona, korišćenjem proxy bidera, koji treba da bude najavljen najmanje 24 sata pre njenog početka. Određeni proxy bider biće na zahtev učesnika dodeljen domenima za koji su zainteresovani.\nUčešće na aukciji moguće je i licitiranjem u odsustvu kod akcionara kojem se dostavlja spisak domena za koje je učesnik zainteresovan sa maksimalnom cenom za svaki od njih. Moniker je u septembru organizovao uspešnu aukciju 11 .me domena, koji su postigli cenu od 218 hiljada dolara, a samo Date.me 70 hiljada dolara.\nIzvršni direktor registra, Predrag Lešić, očekuje veliko interesovanje i za pet novih imena .me domena. »Oduševljeni smo načinom na koji se priča o .me domenu širi među potencijalnim učesnicima aukcije«, rekao je Lešić. Domen fest Global biće organizovan od 27. do 30. januara u Renaissance Hollywood hotelu.\nNovi .me domeni na aukciji krajem januara was last modified: December 20th, 2008 by Redakcija


U BiH se očekuju investicije do 3 milijarde KM? | Poskok.info\nU BiH se očekuju investicije do 3 milijarde KM?\nUkupna strana ulaganja u BiH u ovoj godini bi se mogla kretati od 460 do 600 milijuna KM, dok se u sljedeće tri godine očekuju investicije vrijedne između dvije i tri milijarde maraka, navodi Direkcija za ekonomsko planiranje BiH.\nVisoki proračunski deficiti u eurozoni i kriza eura značajno su utjecali na smanjenja ulaganja u prvoj polovini ove godine, koja su iznosila svega 50,25 milijuna KM.\nOptimistička očekivanja po ovom pitanju u Direkciji za ekonomsko planiranje potkrepljuju projektima kao što su nastavak izgradnje termoelektrane-toplane u Zenici, u koju je do do 2015. godine planirano ulaganje oko 500 milijuna KM, piše “Glas Srpske”.\nOsim toga, „ETF“ grupa je potpisala koncesijske ugovore za izgradnju termoelektrane “Stanari“ i proširenje postojećeg rudnika za izgradnju hidroelektrane “Ulog”, čija će ukupna ulaganja iznositi 1,1 milijardu maraka do kraja 2016. godine.\nPrema procjenama Direkcije, u narednoj godini se očekuju direktna strana ulaganja od 540 do 780 milijuna KM, a između ostalog tu su početak izgradnje termoelektrane “Ugljevik tri“ u iznosu oko 1,4 milijardi KM, koja će biti završena u periodu od tri do četiri godine.


Kada se sastavni deo nacionalnog sporta i kada vas država smatra partnerom, kada imate poverenje države da se starate o oblasti školskog i dečijeg sporta, onda su inovativni projekti i programi obaveza Saveza za školski sport Srbije.\nPolazeći od deteta i i njegovih razvojnih mogućnosti, a pre svega vođeni željom da se deci omogući da osete istinsku lepotu sporta, da im iskustva povezana sa sportom budu pozitivna, da kroz sport nauče nešto o sebi i nešto o drugima, da nauče da cene i poštuju i sebe i druge, da se ponašaju u skladu sa pravilima fer pleja, Savez za školski sport Srbije je u neprestanom traganju za novim programima i rešenjima kako sport približiti deci i kako decu uključiti u sport.\nSport ima izvanredan potencijal, utiče na kompletan fizički, sociijalni i psihološki razvoj dece. Trudimo se da sportskim programima Saveza za školski sport Srbije, deca od sporta dobiju ono najbolje, pre svega pozitivna iskustva, da u sportu uživaju i zabavljaju se, uče veštine važne za život, odrastu kroz sport i da se pripreme za uloge i odgovornosti u odraslom dobu.\nMotivisani i inspirisani, trudimo se da, pored školskih takmičenja u 13 sportskih grana, na najbolji način realizujemo i projekte u oblasti školskog i dečijeg sporta:\nSvi projekti Saveza za školski sport su pod poktoviteljstvom Vlade Republike Srbije, Ministartsva omladine i sporta i Ministartsva prosvete, nauke i tehnološkog razvoja.


Sajam malih porodičnih firmi - Još jedna uspješna prezentacija domaćih proizvoda\nTreći jesenji i ujedno posljednji ovogodišnji Sajam malih porodičnih firmi, u organizaciji Udruženja “Kupujmo i koristimo domaće - kvalitetno proizvedeno u BiH“, zatvoren je na Trgu oslobođenja - Alija Izetbegović u Sarajevu.\nObjavljeno 15.11.2019 09:18\nSajamska manifestacija, čiji je cilj afirmacija domaće privrede i promocija domaćih proizvoda, okupila je oko 30 izlagača, odnosno proizvođača meda, ljekobilja i organskih proizvoda, kao i proizvođača tekstila i kože, nudeći širok spektar kvalitetnih proizvoda.\nSekretar Udruženja “Kupujmo i koristimo domaće - kvalitetno proizvedeno u BiH“ Arnel Hodžić istaknuo je kako je i ovaj sajam malih porodičnih firmi ispunio očekivanja, te da je bio dobra prilika za predstavljanje širokog asortimana i mogućnosti domaće proizvodnje.\nIstovremeno, najavio je održavanje narednog sajma u istom formatu, planiranog za mart 2020. godine, te izrazio očekivanje da će i taj, poput posljednjeg ovogodišnjeg, potvrditi kontinuitet kvaliteta i uspješne prezentacije proizvoda iz cijele Bosne i Hercegovine.\nNa značaj te sajamske manifestacije ukazala je i njena dugogodišnja sudionica Senada Kovač, predstavnica firme 'Obrtnička djelatnost - Domaći proizvodi Kovač' s područja Tjentišta, na čijem su pultu bili izloženi organski proizvodi (džem, pekmez, sok...)\nIzražavajući zadovoljstvo još jednim uspješnim predstavljanjem u glavnom gradu BiH, potcrtala je kako su u ponudi zdravi proizvodi koji se prave od autohtonih vrsta voća i bilja, bez šećera, konzervansa i 'hemije'.\nSlične utiske dijeli i Fatima Gerzić iz obrtničke radnje iz Bosanske Krupe, koja se bavi proizvodnjom i plasmanom meda i proizvoda na bazi meda te ljekovitog bilja.\nNjihova zajednička ocjena jeste da se radi o jednom od najboljih sajmova, koji bilježi dobru posjećenost te omogućava sticanje većeg broja kupaca, kao i uspostavu određenih kontakata, neophodnih za uspješniji plasman njihovih i proizvoda drugih izlagača.\nKako je rečeno prilikom otvaranja Sajma 11. novembra, cilj održavanja te sajamske manifestacije jeste afirmacija domaće proizvodnje i plasmana domaćih proizvoda, kao i animiranje građana, potencijalnih kupaca da kupuju domaće i tako se na najneposredniji način uvjere u kvalitet te ponude.\nPored promocije širi se i mreža kupaca što nudi priliku za proširenje djelatnosti kojima se male firme bave. Svi proizvodi se na sajmu mogu pronaći po promotivnim cijenama što je praksa već duže od deset godina - poručili su iz Udruženja “Kupujmo i koristimo domaće – kvalitetno proizvedeno u BiH“.


Svet: Ukidanje mera u Češkoj u pet etapa - BalkaniYUm.TV '); } //]]>\nUkidanje mera u Češkoj u pet etapa\nAmbasadorka Srbije u Českoj Vera Mavrić izjavila je da ta država još ne razmišlja o otvaranju granica. Kao i da je to poslednje mera koja će se razmatrati u vezi sa relaksacijom restritivnih mera koje su uvedene još 12. marta.\n"Oprečna su razmišljanja. S jedne strane zemlja želi da se zaštiti, a sa druge izražen je pritisak čeških turista, koji su navikli da u letnjim mesecima koriste godišnji odmor. Sada se razmislslja o nekim bilateralnim sporazumima sa određenim zemljama u koje Česi često putuju, da se utvrde neka pravila ponašanja i da se potpišu ti međudržavni sporazumi. Za sada se ne razmišllja o otvaranju granica", rekla je Mavrić Tanjugu. Kako je navela, Česi su sa merama uvedenim za relaksaciju režima restrikitvnih mera, koje su uvedene u pet etapa, razmatrali i pre toga mogućnost putovanja u inostranstvo pod određenim uslovima, gde su isključivi razlozi poslovne prirode i posete porodicama.\nOd 20. aprila u Češkoj su otvorene zelene pijace i servisi, a od 27. je u planu otvaranje i prodavnica do 200 kvadratnih metara, otvaranje kafica sa baštama i tržnih centara planirano je za 11. maj, dok će hoteli i restorani početi sa radom tek od 8. juna.\nPrema poslednjim podacima, Češka sa današnjim danom ima 6. 514 zaraženih i 196 preminulih.


Šeik isplaćuje akcije – AGRO VESTI by agronews.rs\nHome agro danas Šeik isplaćuje akcije\nOct 28, 2014 | agro danas, Agrobiznis, Aktuelno, Investicije, Kompanije, Poljoprivreda, Srbija, Teme, Tržište, Vesti\t|\nKompanija „Al Ravafed“ iz Ujedinjenih Arapskih Emirata još nije ušla u posed agrokombinata „Bačka“ u Sivcu, ali se na oranicama ovog preduzeća namenjenim šeiku uveliko seje pšenica. Posao obavljaju radnici „Bačke“ svojom mehanizacijom, a zasejane njive će, prema rečima direktora sivačkog kombinata Zorana Šćekića, biti predate Arapima kad zvanično potpišu kupoprodajni ugovor.\nSkupština akcionara „Bačke“ ovih dana je odobrila nacrt kupoprodajnog ugovora o raspolaganju imovinom velike vrednosti, koji se zaključuje između sivačkog preduzeća i zajedničkog privrednog društva „Al Ravafed Srbija“, koje je formirala naša država sa kompanijom iz Abu Dabija. Predviđeno je da Arapi preuzmu 2.215 hektara obradive zemlje u „Bačkoj“ i više od 2.000 hektara državnih oranica u sivačkom ataru, koje su dosad zakupljivali domaći poljoprivrednici.\n– Arapska kompanija još ne može zvanično da uđe u „Bačku“, jer tek 1. novembra ističe ugovor dosadašnjim zakupcima državnih njiva u Sivcu. Osim toga, potrebno je da „Bačka“ prethodno isplati nesaglasne akcionare, koji imaju rok do 2. novembra da se izjasne da li su za prodaju akcija. U posedu manjinskih akcionara je nešto manje od 30 odsto kapitala preduzeća, a kad bi se svi prijavili za naplatu, „Bačka“ bi za otkup akcija trebalo da obezbedi oko 900 miliona dinara. Rok za isplatu akcija je dva meseca, ali to može da se obavi i za dva dana, jer novac postoji – kaže direktor Šćekić.\nManjinskim akcionarima ponuđene su akcije po knjigovodstvenoj vrednosti od 6.358,95 dinara, što je njihov najviši iznos do sada. Poslednja masovna prodaja akcija „Bačke“ bila je 2006. godine, pre nego što je sivački kombinat preuzeo Mile Jerković, a cena jedne bila je tada 1.200 dinara. Posle toga, kaže Šćekić, akcije „Bačke“ su samo jednom, na dva dana, dostigle 3.200 dinara.\nPred dolazak Arapa, interesovanje za prodaju akcija je vrlo veliko, a radnici i bivši zaposleni koji se ne budu odrekli svog dela kapitala, zadržaće ga u okviru AD „Bačka“, ostatku preduzeća sa 1.451 hektarom obradive zemlje, koju Arapi neće uzeti zbog neraščišćenih imovinsko-pravnih odnosa na tim površinama. U „Bačkoj“ kažu da je reč o parcelama koje se vode na koloniste iz Crne Gore, još od vremena posle Drugog svetskog rata. Kolonisti su kasnije dobili drugu zemlju, ali su upisani kao vlasnici tabli u „Bačkoj“, što će, kako se očekuje, biti vrlo brzo rešeno, pa će i ta zemlja biti privatizovana. Računa se da će i ostatak preduzeća „Bačka“ preuzeti kompanija „Al Ravafed“, ali se kao potencijalni kupac 1.451 hektara zemlje, sa velikom farmom svinja, pominje i nemačka firma „Tenis“, najveći evropski proizvođač i izvoznik mesa.\nAnketa: Svi bi u “Al Ravafed“\nOD 113 zaposlenih u „Bačkoj“, arapska kompanija spremna je da preuzme 60 radnika. Predsednik sindikata „Nezavisnost“ u sivačkom kombinatu Mlađen Svrkota kaže da 25 radnika sa stažom od preko 35 godina ispunjava uslove za socijalni program, sa otpremninom i upućivanjem na biro do odlaska u penziju. U preduzeću je organizovana anketa o tome ko želi da pređe u kompaniju „Al Ravafed“, a ko da ostane u AD „Bačka“. Direktor Šćekić kaže da je raspoloženje takvo da bi svi hteli da rade kod Arapa.\nTags: al ravafedarokombinatbačkainvesticijesivacuae


Ona je brzo zapala za oko gledaocima, jer je imala "kratak fitilj" i često se svađala sa svojim cimerima, pogotovo sa Živanom Janičevićem Burekom.\nDruga sezona je bila jednako popularna koliko i prva, ali najpoznatija je po tragediji koja se desila u polufinalu kada je poginulo troje takmičara Zorica Lazić, Stevan Zečević i Elmir Kuduzović.\nTanja se nakon tragedije učesnika, koji su bili veliki prijatelji, povukla, a ova tragedija je, kako je pričala, u potpunosti promenila njen život.\nTanja Obradović danas\nNapustila je zemlju, te otpočela život u Švajcarskoj, a od tad je nismo videli u javnosti.\nIzgleda potpuno drugačije, a na društvene mreže s vremena na vreme postavi neku svoju fotografiju.\nVIDEO Finale Velikog brata iz 2015. godine


Saopštenje NS Čačak: Podrška srpskoj mladosti - PressLider.rs\nSaopštenje NS Čačak: Podrška srpskoj mladosti\n4. aprila 2017. 4. aprila 2017. Marina Trmčić\t0 Comments\nSaopštenje Informativne službe Nove Srbije prenosimo u celini:\nNova Srbija podržava proteste omladine , jer omladina prepoznaje nepravdu koja je učinjena u izbornom procesu prema svim kandidatima opozicije, kao i prema građanima kojima nije omogućeno da glasaju i koji su se osećali kao da su otpisani.\nMeđu „otpisanima“ bio je i predsednik Nove Srbije Velimir Ilić koji nije mogao da glasa, jer nije bio u biračkom spisku(!?). Ko zna koliko je još građana Srbije, koji su prećutali, a bili su istoj poziciji.\nNova Srbija je upozoravala na neregularnosti i nepravednu izbornu trku i pozivala da se ovi izbori bojkotuju.\nMladi pokreću sve promene, mi stariji smo se borili za demokratiju i nismo uspeli da se izborimo. Na vama je sada teret toga da se izborite da Srbija bude zemlja u kojoj ćete ostajati, zapošljavati se na osnovu kvaliteta i pravih, a ne lažnih diploma i partijskih knjižica jedne stranke.\nSvim hrabrim studentima koji se danas bore za demokratiju, koje u Srbiji nema, čestitamo Dan studenata i pozivamo sve građane Srbije da podrže našu mladost, jer su oni budućnost ove zemlje.\nNova Srbija će se zalagati za uvođenje zakona po kome je glasanje obavezno, koji postoji u brojnim evropskim zemljama, kao što su Grčka, Danska i mnoge druge , jer će se na taj način najbolje sprečiti neregularnosti.\n← Čačanski bibliotekar Marija Radulović u studijskoj poseti Briselu\nSaopštenje predsednika Dveri, Boška Obradovića →


Moskva žali zbog prekida pregovora o Siriji\nBeta 3. oktobra 2016. 22:15\nMoskva žali zbog odluke SAD da prekine pregovore o primirju u Siriji, rekla je juče portparolka ruskog Ministarstva spoljnih poslova i optužila Vašington da pokušava da prebaci na Moskvu odgovornost za neuspeh primirja.\nOna je ovo izjavila pošto je Stejt department objavio ranije da se prekidaju pregovori sa Rusijom vezani za prekid vatre u Siriji obzirom da se raspalo primirje predvidjeno rusko-američkim dogovorom od 9. septembra.\nOna je navela da je „poslednjih dana Rusija preduzela napore da primeni sporazum o prekidu vatre“.\nZaharova je dodala da se sve svodi na jedno jednostavno pitanje, a to je ko je Front Al Nusra, ko stoji iza njega i zašto Vašingnton ne može da poštuje obećanje da će odvojiti teroriste od od takozvane umerene opozicije u Siriji.\nŠef ruske diplomatije Sergej Lavrov u petak je optužio Vašington da štiti ekstremističku organizaciju Front Fateh al Šam (bivši front Al Nusra, sirijski ogranak Al Kaide).\nStejt department je u saopštebju takodje optužio Rusiju da nije poštovala uslove sporazuma postignutog prošlog meseca o ponovnom uspostavljanju prekida vatre u Siriji i omogućavanju dostave humanitarne pomoći gradovima pod opsadom.


Rast BDP-a u januaru iznad očekivanja\nPredsednica Vlade Republike Srbije Ana Brnabić izjavila je danas da je rast bruto društvenog proizvoda (BDP) u januaru bio 4,2 odsto, i da je bio veći od planiranog rasta od 3,9 odsto za prvi kvartal, ocenivši da rast BDP-a za sada ide dobro, ali da nema opuštanja.\nBrnabić je u izjavi za novinare rekla da je rast BDP-a koji je planiran da bude 3,5 odsto jedan od najvećih izazova u ovoj godini.\nOna je naglasila da je važno da svi planirani projekti počnu na vreme, kao i da veliki deo zavisi od građevinarstva i infrastrukture, i navela da je za kapitalne projekte planirano 128 milijardi dinara, te da je važna efikasnost kako bi se sredstva povukla.\nNastavlja se investicija u sisteme za navodnjavanje, pri čemu je samo tri odsto poljoprivrednog zemljišta bilo pokriveno sistemom za navodnjavanje, istakla je predsednica Vlade i dodala da je ove godine planirana i elektrifikacija polja i nabavka protivgradne zaštite.\nBrnabić je ukazala na to da je važno da se neki od stečajeva završe, kako bi proizvodnja u tim preduzećima bila pokrenuta.\nMoramo i mnogo više na strateški način da radimo da bismo ostvarili tih projektovanih 3,5 odsto BDP-a u ovoj godini, a narednih godina da to bude i četiri odsto kako bismo stigli zemlje EU, zaključila je premijerka.\nNakon poslodavaca reaguju i obrtnici: Poskupljenje struje ugroziće 57.000 radnika\nCene proizvoda i usluga u novembru niže za 0,3 odsto


Kalendar 18/03/2012 Srbija Sport\nPočetna Strana Kalendar / Arhiva 18/03/2012\nMuamba se srušio na terenu, stanje kritično (video)\nUtakmica između Totenhema i Boltona u Londonu prekinuta je danas pošto se igrač gostujućeg tima Fabris Muamba srušio na teren i prenet je u bolnicu.\nMarko Stefanović, generalni sekretar Vaterpolo saveza Srbije, potvrdio je da je u subotu u Rijeci dogovoreno formiranje Superlige Evrope, u kojoj će igrati klubovi iz Srbije, Hrvatske, Madarske, Crne Gore i italijanski Pro Reko\nGrant: Ovakvu igru tražim od ekipe\nTrener Partizana Avram Grant rekao je da su njegovi fudbaleri u današnjoj pobedi nad Jagodinom od 4:0, bili blizu one igre koju od njih traži.\nProsinečki: Zadovoljan sam, ali ima mesta za napredak\nTrener fudbalera Crvene zvezde Robert Prosinečki rekao je da je zadovoljan pobedom protiv BSK-a u Borči, ali da će njegov tim "popraviti neke stvari" za derbi sa Parizanom u polufinalu Kupa Srbije.\nNovak: Izner je zasluženo pobedio!\nSrpski teniser Novak Đoković rekao je posle poraza od Džona Iznera u polufinalu Indijan Velsa da njegov današnji protivnik zaslužuje da bude u prvih 10 igrača sveta.\nIV: Đoković izgubio od Iznera u polufinalu\nNajbolji teniser sveta Novak Đoković poražen je večeras u polufinalu Masters turnira u Indijan Velsu od Amerikanca Džona Iznera sa 2:1, po setovima 7:6 (9-7), 3:6, 7:6 (7-5).\nPartizan deklasirao Jagodinu (video)\nFudbaleri Partizana pobedili su danas Jagodinu sa 4:0 u 19. kolu Super lige Srbije, pa sada ponovo imaju šest bodova prednosti na vrhu tabele.\nZvezda ubedljiva u Borči (video)\nFudbaleri Crvene zvezde ostvarili su očekivanu pobedu u okviru 19. kola JSL, pošto su u Borči sa 4:1 (1:1) nadigrali domaći BSK.\nVidić: "Reprezentacija je za mene završena priča"\nKapiten Mančester junajteda Nemanja Vidić još jednom je ponovio da ne želi da se predomisli i vrati u redove reprezentacije Srbije, kada se oporave od teške povrede kolena.\nIV: Ana zbog povrede predala polufinale Šarapovoj (video)\nAna Ivanović je u suzama dočekala poslednje trenutke polufinalnog meča na turniru u Indijan Velsu, jer je zbog povrede bila prinuđena da preda duel Mariji Šarpovoj pri vođstvu Ruskinje od 1:0 u setovima (6:4) i 1:0 za srpsku teniserku u drugoj deonici.\nObavljen žreb za četvrtfinala Lige šampiona i Lige Evrope\nMarković: Bez regionalne lige zbog divljaka!\nTakmičenje između klubova bivše Jugoslavije već postoji u košarci i još nekoliko sportova, ali je Vlatko Marković naveo da ima mnogo problema da bi se takva liga igrala i u fudbalu.\nNapadači na Lazara uhapšeni, pa pušteni\nTrojica navijača Partizana koji su upali na teren nakon utakmice između crno-belih i Slobode privedeni su kod prekršajnog sudije, a nakon izricanja kazni, pušteni su na slobodu.


DAJU OTKAZ I POKREĆU SVOJ BIZNIS Pomoć države koristi 7.000 Hrvata\nPodsticaji za pokretanje samozapošljavanja postali su veoma popularni u Hrvatskoj, a ovu meru koristi čak 7.024 ljudi. Koristeći podsticaje za samozapošljavanje koji se dele preko berze nezaposlenih u prvih osam meseci ove godine privatni biznis pokrenula su tačno 4.964 građanina Hrvatske.\nPodsticaji iznose od 55.000 do 70.000 kuna, a ako se više nezaposlenih upusti u zajedničku poslovnu avanturu, država ih podržava (za pet osoba) sa do 275 hiljada kuna. Podsticaji za samozapošljavanje trenutno su najpopularnija mera državne aktivne politike zapošljavanja, koja je gotovo potpuno postisnula nekad popularno stručno osposobljavanje za zapošljavanje, piše "Večernji list", a prenosi "B92".\nPokreću svoj biznis\nU ovom trenutku meru aktivno koristi sedam hiljada ljudi, i to njih pet hiljada koji su počeli ove godine i oko dve hiljade prenesenih iz prošle godine. Lani se udeo korisnika samozapošljavanja u ukupnim merama zapošljavanja kretao oko 16 odsto, a ove godine porastao je na četvrtinu. Ove godine u mere je uključeno oko 20 hiljada nezaposlenih osoba, a iz prošle godine preneseno ih je oko četiri hiljade.\nDa bi pokrenuli sopstveni biznis koristeći državne podsticaje, građani su ranije morali da imaju status nezaposlenih. Danas to više nije obaveza, pa polovinu novih samostalnih preduzetnika čine ljudi koji su prethodno bili zaposleni, ali nisu bili zadovoljni svojim poslom nego su dali otkaz i pokrenuli sopstveni biznis.\nVećina se na taj korak odlučila upravo zbog državnih podsticaja koji su dovoljno visoki da pokriju gotovo sve troškove novog preduzeća u prvoj godini rada, uključujući i socijalne doprinose za primatelja državne podrške i njegove zaposlene, ako ih ima.\nPOSAO ZA 5.000 LJUDI Ministarstvo finansija o efektima novih mera za zapošljavanje\nIZVOZ VOĆA VEĆI ZA 5 ODSTO Najviše izvezeno jabuka, malina i kajsija\nIzvoz voća na osnovu desetomesečnih podataka u ovoj godini veći je za 5 odsto u odnosu na isti period prošle godine, kaže Zoran Keserović, predsednik društva voćara Vojvodine i dodaje da je dobro to što je jabuke izvezeno za 16 odsto više nego 2018. godine.\nFrancuska je najveći izvoznik električne energije u Evropi u prvih 11 meseci ove godine, a Italija najveći uvoznik, pokazala je studija evropskog tržišta interkonektora koju je sprovela analitička kuća EnAppSys.\nU PLANU GRADNJA 10 REGIONALNIH TRENING CENTARA Brnabić: "Srbija već sada više nije zemlja jeftine radne snage"\nSrbija već sada više nije zemlja jeftine radne snage i to se više ne može isticati kao njena komparativna prednost u privlačenju stranih investicija, sada radimo na dovođenju što više inovativnih kompanija, a u njihovim istraživačkim centrima plate su preko 1.000 evra, izjavila je danas premijerka Ana Brnabić u Pančevu.\nMali: Imamo NAJVEĆI RAST u Evropi, ali želimo još bolje rezultate\nMinistar finansija Srbije Siniša Mali ocenio je da je u poslednih nekoliko godina postignut veliki napredak i istakao da sadašnji trenutak u zemlji karakteriše "spremnost na teške odluke", bez obzira na to kako bi one mogle da imaju loše posledice po aktuelnu vlast.


DRI: Opština Mojkovac da da imenuje starješine organa lokalne uprave u skladu sa Zakonom o lokalnoj samoupravi - Vijesti.me\nSPROVOĐENJE JAVNOG OGLAŠAVANJA\nDržavna revizorska institucija (DRI) dala je, na osnovu finansijske i revizije usklađenosti, pozitivno i uslovno mišljenje na Završni račun budžeta Opštine Mojkovac za prošlu godinu.\nNadležni Kolegijum, u sastavu Dragiša Peši i Nikola Kovačević, dao je, na osnovu finansijske revizije, pozitivno mišljenje na Završni račun budžeta Opštine Mojkovac ocjenjujući da u najvećem dijelu daje istinit i objektivan prikaz primitaka i izdataka i da su transakcije evidentirane na osnovu vjerodostojne dokumentacije u vremenu realizacije.\nRevizijom je utvrđeno da je Završni račun budžeta Opštine Mojkovac za prošlu godinu urađen u skladu sa podacima iz Glavne knjige trezora i da su u najvećoj mjeri potvrđeni iznosi iskazani u Završnom računu.\n"Pored evidencije iskazane u Glavnoj knjizi trezora, revizijom su obuhvaćeni dodatni podaci koji se nalaze u evidenciji Ministarstva finansija čime je obezbijeđen adekvatan obim i kvalitet informacija o svim relevantnim i materijalno značajnim segmentima vezanim za trošenje budžetskih sredstava", navedeno je u Konačnom izvještaju o reviziji Završnog računa Opštine Mojkovac za prošlu godinu.\nRevizijom usklađenosti Završnog računa budžeta Opštine Mojkovac za prošlu godinu, utvrđena su odstupanja od primjene zakonskih i podzakonskih propisa. Odstupanja se odnose na nedostatke u planiranju budžeta, sistemu funkcionisanja unutrašnjih kontrola, prikupljanju pojedinih javnih prihoda, evidentiranju neizmirenih obaveza, nedosljednu primjenu zakonskih i podzakonskih propisa u pojedinim slučajevima, kao i nenamjensku potrošnju na pojedinim budžetskim pozicijama.\nIz DRI su Opštini Mojkovac preporučili da u skladu sa Zakonom o budžetu i fiskalnoj odgovornosti, prije usvajanja Odluke o budžetu pribavi mišljenje Ministarstva finansija i da ga uz predlog Odluke o budžetu dostavi Skupštini Opštine radi razmatranja i usvajanja.\n"Opština Mojkovac treba pravilno da iskaže početno i završno stanje konsolidovanog računa trezora. Opština Mojkovac treba da blagovremeno usklađuje interna akta u skladu sa rokovima određenim zakonom", navedeno je u preporukama DRI.\nPreporučeno je i da Opština u javnom sektoru organizuje posebnu organizacionu jedinicu za unutrašnju reviziju ili zaključi sporazum o obavljanju poslova unutrašnje revizije sa jedinicom unutrašnje revizije drugog subjekta, uz prethodnu saglasnost Ministarstva finansija.\nOpština Mojkovac treba da imenuje starješine organa lokalne uprave u skladu sa Zakonom o lokalnoj samoupravi kojim je određeno da se starješine organa postavljaju putem javnog konkursa na period od četiri godine.\n"Opština Mojkovac treba da državne službenike i namještenike zapošljava u skladu sa odredbama Zakona o državnim službenicima i namještenicima, posebno u pogledu sprovođenja javnog oglašavanja i odabira kandidata koji ispunjavaju predviđene opšte i posebne uslove", preporučili su državni revizori.\nOpština, kako su dodali, treba da dopuni interna pravila i procedure i utvrdi limite za potrošnju goriva, telefona, reprezentacije.\nMinistarstvu finansija dostavljati kvartalne izvještaje\nRevizori Opštini preporučuju i da u skladu sa Zakonom o sistemu unutrašnjih finansijskih kontrola u javnom sektoru dostavlja Ministarstvu finansija kvartalne izvještaje o sprovođenju planiranih aktivnosti u uspostavljanju i razvoju Sistema finansijskog upravljanja i kontrola.\nRevizijom je utvrđeno da je oko 73,96 hiljada eura preostalih iz prethodne godine preneseno u korist budžeta za prošlu godinu i predstavljaju zbir početnih stanja na poslovnim računima banaka na dan 1. januar prošle godine.\nRevizijom je utvrđeno da u stanje depozita na početku godine nije uključena oko 1,1 hiljada eura tako da je pravo stanje depozita na početku prošle godine iznosilo oko 75 hiljada eura.\nStanje depozita na 31. decembar prošle godine iskazano je u iznosu od oko 47,16 hiljada eura.\nRevizijom je utvrđeno da u stanje depozita nije uključeno oko 7,12 hiljada eura, tako da je pravo stanje depozita na kraju prošle godine iznosilo 54,28 hiljada eura.\nRevizori su preporučili Opštini Mojkovac da postupke prinudne naplate iz novčanih potraživanja poreskog obveznika obavlja na način i po postupku propisanim zakonom o izvršenju i obezbjeđenju.\n"Opština Mojkovac treba da sve račune i podračune koji su otvoreni za potrebe Opštine, u skladu sa članom 66 Zakona o finansiranju lokalne samouprave, uključi u konsolidovani račun, a sredstva na navedenim računima u Odluci o završnom računu iskaže kao stanje depozita na početku i na kraju godine", navedeno je u preporukama.\nDosljedno sprovodi postupke zapošljavanja u skladu sa Zakonom o državnim službenicima i namještenicima\nOpština, kako se dodaje, treba da angažovanje po osnovu ugovora o privremenim i povremenim poslovima primjenjuje u vremenskim okvirima i u zakonom utvrđenim slučajevima i obezbijedi poštovanje utvrđene politike zapošljavanja.\nPreporučeno je i da Opština obezbijedi da sva rješenja kojima se rješava o pravima zaposlenih sadrže pravni osnov, kao i da u obrazloženju navede razloge za određenu isplatu.\nPrilikom isplate naknade po osnovu Ugovora o djelu, treba obračunati i isplatiti pripadajuće poreze i doprinose u zavisnosti od toga da li je angažovano već u radnom odnosu ili nije.\n"Opština Mojkovac treba da za poslove koji spadaju u nadležnost opštine i koji su definisani pravilnicima o unutrašnjoj organizaciji i sistematizaciji radnih mjesta organa lokalne uprave, dosljedno sprovodi postupke zapošljavanja u skladu sa Zakonom o državnim službenicima i namještenicima kojima je definisana procedura popune radnih mjesta u državnim organima", jedna je od preporuka DRI.\nRevizori poručuju da Opština u skladu sa Zakonom o finansiranju lokalne samouprave uzima dugoročne zajmove i daje garancije samo za svrhu finansiranja kapitalnih investicionih rashoda ili radi kupovine kapitalnih sredstava u skladu sa odobrenim višegodišnjim investicionim planom.\nOpština treba da preduzme aktivnosti kojima će uspostaviti kontrolu nad javnim ustanovama i institucijama tako da usklade obračunsku vrijednost koeficijenta na nivou Opštine, propiše obavezu izvještavanja o utrošenim sredstvima dobijenim iz budžeta Opštine i obavi namjensku kontrolu prenesenih sredstava.\nRevizijom je utvrđeno da je Opština Mojkovac po osnovu otplate kredita (glavnica i kamata) prema Crnogorskoj komercijalnoj, Prvoj i Atlas banci i po osnovu lizinga prema S Lizingu isplatila ukupno 104,93 hiljade EUR.\nPlaćanja po osnovu otplate kamata na kredite i lizing trebalo je evidentirati na računu 416 - rashodi za kamate.\nRevizijom je utvrđeno da je Opština Mojkovac u Izvještaju o budžetskom zaduženju prikazala obaveze po osnovu zaduženja po kreditima i stanje obaveza na dan 31.decembra prošle godine, a nije prikazala garanciju od osam hiljada eura.\nOpština ne popunjava zapisnik o javnom otvaranju ponuda\nOpština je, od 19 planiranih postupaka javnih nabavki ukupno procijenjene vrijednosti od 284,5 hiljada eura, realizovala pet, čija je ukupna vrijednost 65,4 hiljade eura što čini izvršenje od 23 odsto u odnosu na plan.\nUvidom u dokumentaciju sprovedenih postupaka šoping metodom, utvrđeno je da Opština ne popunjava zapisnik o javnom otvaranju ponuda, kao ni zapisnik o pregledu ocjeni i vrednovanju ponuda, čija je forma i sadržaj propisana Pravilnikom o obrascima u postupku javnih nabavki već koristi svoj obrazac zapisnika o otvaranju i izboru najpovoljnije ponude za nabavku male vrijednosti koji, kako su konstatovali revizori, ne sadrži osnovne podatke definisane zakonom.\n"Kod sprovođenja šopinga, uglavnom se nije postupalo u skladu sa članom 16 Zakona kojim je propisano da službenik za javne nabavke i gradonačelnika potpišu izjavu o nezavisnosti – o nepostojanju sukoba interesa naručioca", naveli su revizori.\nU obrascu C koji sadrži podatke o dodijeljenim javnim nabavkama primjenom neposrednog sporazuma evidentirane su nabavke od 48,6 hiljada eura, dok ukupno izvršeni budžet za javne nabavke za prošlu godinu iznosi oko 114 hiljada.\nZakonom o javnim nabavkama, član 30, propisano je da ukupna vrijednost javnih nabavki primjenom neposrednog sporazuma ne može da prelazi deset odsto izvršenog budžeta za javne nabavke u prethodnoj godini, ukoliko budžet za javne nabavke iznosi do 200 hiljada eura.\nRevizijom je utvrđeno da ukupno izvršeni godišnji budžet za javne nabavke za prošlu godinu putem neposrednog sporazuma iznosi 42,63 odsto.\n»Opština Mojkovac treba da plan javnih nabavki zasniva na procjeni stvarnih potreba, kako bi se izbjegla značajna odstupanja izmedju planiranih i realizovanih javnih nabavki. Opština Mojkovac treba da prilikom nabavke robe, radova i usluga, obezbijedi dosljednu primjenu Zakona o javnim nabavkama, Pravilnika o obrascima u postupku javnih nabavki, kao i da nabavke neposrednim sporazumom svede na minimum«, poručili su državni revizori.\nNadležni Kolegijum DRI utvrdio je da obim nepravilnosti i nedostataka kod subjekta revizije nalaže da Opština Mojkovac u roku od šest mjeseci izvijesti Državnu revizorsku instituciju o preduzetim radnjama na osnovu preporuka državnih revizora.


Petković: Laž da se struja na sjeveru KiM ne plaća - Glas Srpske\nTanjug 19.01.2022 21:18\nBEOGRAD - Direktor Kancelarije za KiM Petar Petković izjavio je da je premijer privremenih prištinskih institucija Aljbin Kurti danas po o zna koji put pokušao da plasira lažnu tezu kako se struja na sjeveru Kosova i Metohije tobože godinama ne plaća.\n''Po već oprobanom mehanizmu, Albin Kurti nastavlja da u zvaničnom Beogradu vidi dežurnog krivca za sve svoje probleme i propuste i pri tom nema problem da otvoreno i bezočno slaže'', poručio je Petković u saopštenju.\nTako je bilo i danas kada je po ko zna koji put pokušao da plasira lažnu tezu kako se struja na sjeveru Kosova i Metohije tobože godinama ne plaća, rekao je Petković, naglasivši da činjenice govore suprotno.\n''To je da je apsolutno svaki kilovat potrošene električne energije svih ovih godina unazad uredno, plaćen, jer su zvanični Beograd i EPS do početka 2021. godine plaćali struju koja je preko prenosnih sistema EMS-a stizala u četiri opštine na severu Kosovu i Metohiji'', kaže direktor Kancelarije za KiM.\nDakle, riječ je o električnoj energiji Republike Srbije, kojom je Beograd snabdijevao sjever KiM i to od trenutka kada je Priština pre jedne decenije fizički prekinula snabdijevanje sjevera strujom, što je, kako je dodao, moglo da dovede do humanitarne katastrofe.\n''Isključivu odgovornost za trenutno nerešeno stanje na terenu snose vlasti privremenih institucija u Prištini koje uporno odbijaju da izdaju licencu za snabdevanje strujom kompaniji “Elektrosever”, čime direktno krše sporazume iz oblasti energetike postignute 2013. i 2015. godine u okviru dijaloga Beograda i Prištine'', kaže Petković.\nPriština, kako dodaje, odbija da o ovoj temi čak i razgovara tokom poslednjih rundi dijaloga u Briselu, iako je dobijanje licence za snabdijevanje za kompaniju „Elektrosever” od vitalnog značaja, ali to Kurti očigledno ne želi.\n''Po pitanju energetike stvar je vrlo jasna, Priština namerno pravi problem, jer odugovlači davanje licence “Elektroseveru” koji je po sporazumu davno ispunio sve neophodne uslove. Umesto da poštuje potpisane sporazume, Kurti se služi jeftinim politikanstvom i pitanje energetske stabilnosti na severu Kosova i Metohije koristi za obračun sa institucijama države Srbije na KiM'', kaže Petković.\n''Jasno je da bi Kurti voleo da zatre sve srpske tragove na KiM, ali mu to neće poći za rukom'', dodaje direktor Kancelarije za KiM.\n''S jedne strane, razumemo značaj prava na snabdevanje električnom energijom. Ono što se potroši mora da se plati, a pre skoro deceniju ovo pitanje je politizovano i čak je postojao dogovor u Briselu koji nije sproveden”, rekao je Kurti, prenio je RTS.


Kremlj: Rusija ostaje garant energetske bezbednosti Evrope nezavisno od delovanja Minska - 12.11.2021, Sputnik Srbija\nKremlj: Rusija ostaje garant energetske bezbednosti Evrope nezavisno od delovanja Minska\nPortparol Kremlja Dmitrij Peskov prokomentarisao je izjavu predsednika Belorusije Aleksandra Lukašenka o obustavi tranzita gasa u Evropu, istakavši da je Rusija... 12.11.2021, Sputnik Srbija\nNa pitanje novinara da li će Rusija ostati garant energetske bezbednosti Evrope nezavisno od delovanja beloruske strane, portparol Kremlja je odgovorio da u to nema sumnje.Peskov je takođe dodao da Lukašenkova izjava o mogućnosti da obustavi tranzit gasa u Evropu nije dogovorena sa Kremljem.„Da, to je naš saveznik, ali to je suverena država“, podsetio je portparol Kremlja.U četvrtak je Lukašenko posavetovao Evropskoj uniji da pre nego što uvedu sankcije protiv Minska razmisle o tranzitu gasa i robe preko Belorusije.\nevropa, rusija, politika, gas, aleksandar lukašenko, belorusija, kremlj, rusija – politika\nPortparol Kremlja Dmitrij Peskov prokomentarisao je izjavu predsednika Belorusije Aleksandra Lukašenka o obustavi tranzita gasa u Evropu, istakavši da je Rusija bila, jeste i ostaće zemlja koja ispunjava svoje obaveze kada je reč o snabdevanju potrošača u Evropi gasom.\n„To je izjava predsednika Belorusije. Ja bih ipak da podsetim na izjavu predsednika (Rusije Vladimira) Putina da je Rusija uvek izvršavala svoje ugovorne obaveze. Ma koliko se to nekome ne dopadalo, Rusija je bila, jeste i potencijalno će ostati zemlja-garant energetske bezbednosti evropskog kontinenta“, rekao je Peskov.\nNa pitanje novinara da li će Rusija ostati garant energetske bezbednosti Evrope nezavisno od delovanja beloruske strane, portparol Kremlja je odgovorio da u to nema sumnje.\nPeskov je takođe dodao da Lukašenkova izjava o mogućnosti da obustavi tranzit gasa u Evropu nije dogovorena sa Kremljem.\n„Da, to je naš saveznik, ali to je suverena država“, podsetio je portparol Kremlja.\nU četvrtak je Lukašenko posavetovao Evropskoj uniji da pre nego što uvedu sankcije protiv Minska razmisle o tranzitu gasa i robe preko Belorusije.


“NATO je spreman da reaguje” – SLOBODNA VOJVODINA\nGeneralni sekretar NATO Jens Stoltenberg izjavio je danas da taj savez budno prati događaje u Belorusiji.\nKako je naveo, NATO je spreman da zaštiti svoje saveznike, ali da ne predstavlja pretnju Minsku.\n“NATO saveznici pažljivo prate kretanja u Belorusiji”, rekao je Stoltenberg, prenosi Rojters.\nPrema njegovim rečima, NATO ne predstavlja pretnju za Belorusiju i ne gomila trupe u regionu.\n“Ostajemo na oprezu, strogo defanzivni i spremni da odvratimo svaku agresiju protiv NATO saveznika“, dodao je Stoltenberg.\nU Belorusiji su 9. avgusta održani predsednički izbori, a prema konačnim rezultatima Centralne izborne komisije 14. avgusta sadašnji predsednik Aleksandar Lukašenko dobio je 80,1 odsto glasova.\nNjegova glavna rivalka Svetlana Tihanovska, koja je u međuvremenu otišla u Litvaniju, dobila je 10,12 odsto.\nUveče na dan izbora, nezadovoljni organizacijom i rezultatima glasanja građani su izašli na ulice.\nPrvih dana protesta, snage bezbednosti su za razbijanje demonstranata koristile vodene topove, suzavac, šok-bombe i gumene metke. Kasnije je policija prekinula da rasteruje demonstrante i primenjuje silu.\nPrema zvaničnim podacima, prvih dana privedeno je 6.700 ljudi.\nKako je saopštilo Ministarstvo unutrašnjih poslova, tokom nemira povređeno je na stotine ljudi, među njima više od 120 pripadnika policije, a jedan demonstrant je poginuo.\nSLOBODNA VOJVODINA20 minuta ago


Dačić: Prijedlozi Prištine više neće moći da prođu u UN - BIGportal.ba\n9 Januara, 2020 9 Januara, 2020 044\nBeograd nastavlja politiku utvrđivanja ko je od država priznao, a ko nije priznao nezavisnost Kosova, ali je situacija sada takva da Srbija može da računa da u UN neka odluka koju Kosovo bude predlagalo neće moći da prođe, rekao je ministar spoljnih poslova Srbije Ivica Dačić.\n– Znamo da bi Rusija uložila veto kada bi pitanje nezavisnosti bilo na dnevnom redu, ali moramo da se osiguramo za slučaj da se to ne desi – rekao je Dačić novinarima u Beogradu.\nOn je dodao da je Srbija spremna na moratorijum da se ne radi više ništa u vezi sa povlačenjem priznanja, ali da ne može ona da prestane, a da Albanci nastave da rade dalje na priznanju.\n– Oni misle da mi treba da prestanemo da se oni ne bi nervirali mnogo, a da Kosovo treba da nastavi da lobira za svoju nezavisnost, da SAD i Velika Britanija na svakom Savetu bezbednosti zovu sve zemlje da priznaju Kosovo, a mi da ispadnemo naivni – rekao je Dačić.\nOn je istakao da je povlačenje priznanja državna akcija i državni projekat, te da nije uperena ni protiv koga, već samo da zaštiti nacionalne i državne interese Srbije.\nKomentarišući preporuku Prištine građanima Kosova da ne putuju u Srbiju zbog hapšenja osumnjičenog za ratne zločine na Merdarama u subotu, Dačić je rekao da ko god je počinio zločine treba da odgovara, prenijeli su beogradski mediji.\nDačić je izjavio je da nema formalnih inicijativa Beograda i Banjaluke o formiranju komisije koja bi iznijela svoje viđenje o događajima u ratu u BiH, a nakon što je sa dokumenata u Velikoj Britaniji skinuta oznaka povjerljivosti. Dačić je naveo da je tema u britanskim dokumentima, koja se odnosi na događaje u Srebrenici, veoma važna jer se do sada koristila kao floskula kako bi se pokazala jedna strana priče, odnosno strana koja je optuživala samo srpski narod.\n– Zato svaki novi podatak koji ima drugačiju konotaciju od nečega što je možda već ušlo u standarde treba pažljivo proučiti i prema tome preduzimati određene političke akcije – rekao je Dačić novinarima u Beogradu, nakon sastanka sa palestinskim šefom diplomatije Rijadom el Malikijem.\nDačić je rekao da su veoma važni i izvještaji o tome šta se desilo na Markalama u Sarajevu i zatim šta se desilo na početku i pred hrvatsku akciju “Oluja”.\nVlasnik restorana koji je na Badnji dan UBIO KONOBARA brani se sa slobode\nOluja se kreće prema Vašingtonu, više od 600.000 domova bez struje\nKon: Poboljšanje se može naslutiti


Druga ekonomija sveta predstavila paket ekonomske podrške, analitičari smatraju da će BDP teško dostići 5,5 odsto. Kineske vlasti imaju u planu da otvore državni investicioni fond vredan 500 milijardi juana (74,69 milijardi dolara) za ulaganje u… »\nKompanija iz Srbije sklopila partnerstvo sa investicionim fondom iz Londona\nGlobalna kompanija za digitalne inovacije iz Srbije, Devtech, objavila je da je sklopila partnerstvo sa Claret Capital Partners-om, investicionim fondom iz Londona koji finansira razvoj brzo-rastućih tehnoloških kompanija. Na ovaj način, Devtech je… »\nDevtech obezbedio novu investiciju od 12,25 miliona evra: Upravo su sklopili partnerstvo sa jednim od najuglednijih fondova u…\nGlobalna kompanija za digitalne inovacije iz Srbije, Devtech, danas je objavila da je sklopila partnerstvo sa Claret Capital Partners-om, investicionim fondom iz Londona koji finansira razvoj brzo-rastućih tehnoloških kompanija. Na ovaj način, Devtech… »\nDevtech, kompanija za digitalne inovacije iz Srbije obezbedila 12,25 mil EUR za dalje širenje poslovanja\nFoto: DEVTECH Globalna kompanija za digitalne inovacije iz Srbije, Devtech, danas je objavila da je sklopila partnerstvo sa Claret Capital Partners-om, investicionim fondom iz Londona koji finansira razvoj brzo-rastućih tehnoloških kompanija. Na ovaj… »\nBlackPeak Capital je uspešno završio konačno zatvaranje Fonda za rast jugoistočne Evrope na 126 evra miliona, premašivši prvobitni cilj od 120 miliona evra. BlackPeak Southeast Europe Grovth Ekuiti Fund je sa sedištem u Luksemburgu, a podržavaju… »\nTelekomov Ventures fond predstavio prvu investiciju u domaći startap\nKorporativni investicioni fond Telekoma Srbije predstavio je svoju prvu investiciju, u domaći startap OTA Sync, koji razvija rešenje u hospitality industriji. Pored TS Ventures Fonda, investitori u ovaj startap su i grupa poslovnih anđela predvođena… »\nTS Ventures Fond izabrao prvu investiciju - Ulažu u domaći startap OTA Sync\nTS Ventures Fond kao svoju prvu investiciju predstavio je ulaganje u domaći startap OTA Sync koji razvija rešenje u hospitality industriji. Pored TS Ventures Fonda, investitori u ovaj startap su i grupa poslovnih anđela predvođena Inicijativom… »


Beograd: Anastasov selfi - Dnevni list Danas\nBeograd: Anastasov selfi\nZa naslov ove dopisnice zaslužan je profesor Fakulteta primenjenih umetnosti Čedomir Vasić, koji je prošlog petka na otvaranju izložbe o Anastasu Jovanoviću u Domu Vojske Srbije ocenio da je autoportret jednog od prvih srpskih fotografa, litografa, slikara i pionira modernog vizuelnog jezika u nas, zapravo „prvi srpski selfi“.\n1Piše: Jelena Tasić 11. septembra 2017. 14.19\nAnastas Jovanović nije glavni junak ovog „dopisa“, ali ima zapaženu sporednu ulogu u jednoj od epizoda u knjizi „Vodič kroz ljubavnu istoriju Beograda“ Nenada Novaka Stefanovića, o kojoj je ovde reč. Kao što postoji hrana za dušu, tako postoje i knjige sličnog žanra, u koje spada i Stefanovićevo novo delo – preporučljivo svim Beograđanima kojima rodni grad, zahvaljujući urbicidu sklonoj odlazećoj gradskoj upravi, već poduže liči na svoje fotografije iz Drugog svetskog rata u kome su ga bombardovali i Nemci i saveznici.\nStefanovićeva knjiga, čiji je moto „jedna kuća – jedna ljubavna priča“ za dva meseca od objavljivanja doživela je dva izdanja, a na top-listi svog izdavača – Lagune – drži visoko četvrto mesto. Već je proglašena za arhitektonski i istorijski vodič kroz prestonicu Srbije, književni bedeker za istraživanje Beograda, u kome su se tokom višedecenijskog autorovog istraživanja spojili faktografija o zdanjima i ličnostima, sentimentalne povesti i urbana mitologija. U okviru 37 ljubavnih priča, koje povezuju vreme od 19. veka do posleratnog komunističkog perioda, jedna od prvih vladarskih storija posvećena je knezu Mihailu i kneginji Juliji.\nDva dvora u kojima su živeli više ne postoje, a kao simbol njihove veze, koja se završila razvodom, Stefanović je odabrao Prvu varošku bolnicu, danas sedište Srpskog lekarskog društva u Ulici DŽordža Vašingtona broj 19. Osnovana 1841, ova bolnica dugo nije imala svoju zgradu, pa je knez Mihailo pokrenuo inicijativu za njenu izgradnju. Zajedno sa Ilijom Milosavljevićem Kolarcem bio je jedan od darodavaca placa, koji je otkupio od tadašnjeg ministra pravde Đorđa Cenića. Zasluga kneginje Julije je organizovanje dobrotvorne akcije na kojoj je sakupljeno nešto više od 1.677 dukata za izgradnju bolnice, koja je imala u to vreme najmoderniju medicinsku opremu, ventilaciju, podno grejanje i koštala je skoro dvostruko više od Narodnog pozorišta. Arhitekta Jovan Frencl projektovao je zgradu po ugledu na Jevrejsku bolnicu u Berlinu koja, uz Kapetan Mišino zdanje, predstavlja najznačajniji primer romantizma sa elementima romanske i gotske arhitekture u Beogradu. Kad je zgrada Prve varoške bolnice svečano otvorena 1. maja 1868, kneginja Julija je već tri godine bila razvedena od kneza Mihaila.\nPotomak plemićke porodice Hunjadi, rodila se u Beču, gde je na dvoru upoznala imućnog kneza Mihaila i za njega se udala dok je bio u izgnanstvu. Stefanović tvrdi da je pre udaje bila povremena ljubavnica cara Franje Josipa, a da je povod za razvod od srpskog kneza njeno neverstvo – veza sa vojvodom Karlom od Adenberga, za kog se udala posle ubistva kneza Mihaila. U celu tu stvar, kao upravnik kneževog dvora, bio je upućen i Anastas Jovanović, zahvaljujući kome je dnevnik kneza Mihaila o tom delu njegovog života čuvan u tajnosti sve do 1992. godine. Na izložbi Anastasa Jovanovića portreti kneza Mihaila i kneginje Julije imaju centralno mesto. Nedaleko od njih je i litografija ćerke kneza Aleksandra Karađorđevića kneginje Kleopatre, za koju se vezuju priče o navodnoj tajnoj neostvarenoj ljubavi sa knezom Mihailom, koja umalo nije izmirila poslednje dve srpske vladarske dinastije.\nSofija Lukic kaže:\n14. septembra 2017. u 09.09\nKakve veze ima zgrada Srpskog lekarskog društva sa tekstom?


Bratstvo odigralo neriješeno 2:2 - UPSMedia Bratstvo odigralo neriješeno 2:2 – UPSMedia\nBratstvo odigralo neriješeno 2:2\nFudbaleri „Bratstva“ iz Bratunca odigrali su neriješeno 2:2 na svom terenu, protiv fudbalera „Majevice“ iz Lopara. Domaći fudbaleri su poveli u 59. minutu preko Stojana Avramovića, nešto kasnije gosti uspjevaju da izjednače, a gol je postigao Radan Prelić u 73. minutu igre. Samo četiri minuta kasnije, domaći opet vode, a precizan je bio Srećko Stanojević.\nRadost domaćih fudbalera nije trajala dugo, jer u već u 79. minutu Milan Đurić postiže pogodak za „Majevicu“ i postavlja konačan rezultat 2:2. Nakon ove utakmice, fudbaleri iz Bratunca zauzimaju 6. mjesto sa 33 osvojena boda.\n← Sestre Vesić ostvarile sjajan uspjeh u Rumuniji\nU srijedu u „Predstavljanje žena socijalnih preduzetnica sa područja opštine Milići“ →


Uhapšeno 25 hakera za koje se sumnja da pripadaju Anonymousima – Informer\nUhapšeno 25 hakera za koje se sumnja da pripadaju Anonymousima\nPolicija u Argentini, Čileu, Kolumbiji i Španiji uhapsila je 25 osoba koje se sumnjiče da pripadaju hakerskoj grupi Anonymous koja je izvela ilegalne upade na websitove u ovim zemljama, saopštio je danas Interpol.\nUhapšene su osobe starosti od 17 do 40 godina i zapljenjeno je 250 komada računara i mobilnih telefona, javio je BBC.\nŠpanske vlasti su saopštile da je jedna od četiri osobe koje su uhapšene u Španiji, kako se sumnja, rukovodila kompjuterskim operacijama Anonymousi u toj zemlji i Južnoj Americi.\nOperacija je provedena nakon hakerskih upada koje je ova grupa izvela na južnoameričke websitove – kolumbijskog ministarstva odbrane i predsedništva, čileanske nacionalne biblioteke i čileanske elektroenergetske kompanije “Endesa”, prenosi Tanjug.\nHakerska grupa Anonymous, koja postoji od 2008. godine, bori se protiv cenzure na internetu i svega što predstavlja krupni kapital, a do sada je srušila brojne web stranice, među kojima ranije ovog mjeseca i internet stranicu Interpola.


Kosovski karatisti vraćeni sa administrativnog prelaza sa Srbijom\nFoto: Shotokan Karate-do International Serbia SKSS / Promo\nDve grupe kosovskih karatista, koji su krenuli na Evropsko prvenstvo čiji je domaćin od 10. do 12. maja Novi Sad, vraćene su sa administrativnog prelaza, saopštila je Vladina kancelarija za Kosovo i Metohiju.\nKako je saopšteno, oni su tokom noći vraćeni jer nisu ispoštovali procedure predviđene Sporazumom o zvaničnim posetama.\n"Uprkos želji Srbije da bude dobar domaćin svim sportistima na predstojećem Evropskom prvenstvu u karateu u Novom Sadu, sportisti sa Kosova i Metohije neće biti deo ovog takmičenja, jer im je sport i ovoga puta bio u drugom planu. Lica koja su, kako se navodi, pokušala u dve grupe i u dva različita termina da uđu na teritoriju Centralne Srbije mimo sporazuma, vraćena su i u utorak uveče i sredu ujutro sa administrativnog prelaza", saopštila je Kancelarija za KiM.\nI pored precizne najave organizatora o isključivo statusno neutralnom načinu učešća i predstavljanja sportista sa KiM, manji deo delegacije se u utorak oko 23 sati se pojavio na administrativnom prelazu Merdare sa obeležjima lažne države "Kosovo", sa nesumnjivom namerom da izazovu provokacije na ovom takmičenju, navodi se u saopšteju.\nNakon toga, dodaje se, u sredu ujutru je još jednom,veći deo delegacije iz naše južne pokrajine pokušao da unese obeležja i opremu sa simbolima samoproglašenog "Kosova".\n"Obe delegacije su vraćene i time je pokušaj predstavnika Prištine da karate borilište pretvore u političku arenu sprečen doslednom primenom Sporazuma o zvaničnim posetama".\nJavnost treba da zna i da prištinska strana nije na vreme i na način predviđen Sporazumom o zvaničnim posetama podnela zahtev za dolazak i učešće delegacije, poručuju iz Kancelarije za KiM.\nTo je, podsećaju, učinila sa kašnjenjem od tri dana, umesto najkasnije u petak do 17 sati, najava dolaska delegacije dostavljena je tek u ponedeljak u popodnevnim satima, tačnije u 16:17 časova.\n"Važno je istaći da se predstavnici karatista sa Kosova i Metohije u utorak nisu pojavili na ranije zakazanom sastanku sa predsednikom Evropske karate federacije, na kom je trebalo da se dogovore i pojasne detalji o načinu učešća i predstavljanja sportista iz naše južne pokrajine na Evropskom prvenstvu u Novom Sadu, što dovoljno govori da im je sport u drugom planu i ovoga puta", navodi se u saopštenju.\nNapominje se da su isključivo u cilju zaštite sportskog duha takmičenja i bezbednosti učesnika i građana, delegacije sa KiM vraćene sa administrativnog prelaza.\nUkazuje se i da su nadležni organi u pripravnosti za slučaj eventualnih novih provokacija.


Palmer: Integracija Severne Makedonije će biti brza • RTK\nPalmer: Integracija Severne Makedonije će biti brza\nZamenik pomoćnika državnog sekretara SAD Metju Palmer izjavio je da je vladavina prava najveći izazov za Severnu Makedoniju i sve zemlje Zapadnog Balkana.\n"Najveći izazov ne samo za Severnu Makedoniju, već i za ceo region su vladavina prava. Vladavina prava je majka svih reformi, u kontekstu evropskih integracija i kreiranja klime za mir, napredak i stabilnost", dodao je zamenik pomoćnika državnog sekretara SAD.\nU intervjuu za Glas Amerike, Palmer je rekao da učlanjenje u NATO neće smanjiti ruski uticaj u regionu, ali će ojačati otpor države ka ruskoj agresiji.\n"Mislim da već duži period Rusi pokazuju posvećenost u agresivnoj kampanji šireći dezinformacije u regionu. I dalje vidimo veoma agresivne pokušaje u Crnoj Gori, iako je reč o državi-članici NATO", ocenjuje Palmer.\n"Ohrabrujem građane da imaju u vidu da se NATO integracija odvija brzo, a ukoliko EU ne donese datum o pregovorima u junu, to će se dogoditi u julu ili oktobru. Ohrabrujem političku elitu i građane u Severnoj Makedoniji da ostanu ujedinjeni u ovom procesu, te da veruju da smo svi mi posvećeni ka integraciji Severne Makedonije u EU", zaključio je Palmer.\nJoš jedna žrtva korona virusa u Srbiji, 48 novoinficiranih